text: διοικητικές ρυθμίσεις για τα προγράμματα, θα είναι μία από τις επίσημες γλώσσες της Κοινότητας.ΠΑΡΑΡΤΗΜΑ ΙΙ ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΠΟΛΩΝΙΑΣ ΣΤΑ ΠΡΟΓΡΑΜΜΑΤΑ LEONARDO DA VINCI, SOCRATES ΚΑΙ ΝΕΟΛΑΙΑ ΓΙΑ ΤΗΝ ΕΥΡΩΠΗ 1. Η χρηματοδοτική συνεισφορά της Πολωνίας θα καλύπτει:- επιδοτήσεις ή άλλη χρηματοδοτική στήριξη από τα προγράμματα προς τους Πολωνούς συμμετέχοντες,- την τυχόν χρηματοδοτική στήριξη από τα προγράμματα, για τη λειτουργία των εθνικών φορέων,- συμπληρωματικές διοικητικές δαπάνες σχετικές με τη διαχείριση των προγραμμάτων εκ μέρους της Επιτροπής των Ευρωπαϊκών Κοινοτήτων, οι οποίες προκύπτουν από τη συμμετοχή της Πολωνίας.2. Για κάθε οικονομικό έτος, το συνολικό ποσό των επιδοτήσεων ή άλλης χρηματοδοτικής στήριξης που λαμβάνουν από τα προγράμματα οι Πολωνοί δικαιούχοι και οι εθνικές υπηρεσίες της Πολωνίας δεν θα υπερβαίνει τη συνεισφορά που καταβάλλει η Πολωνία, μετά την αφαίρεση των συμπληρωματικών διοικητικών δαπανών.Αν η συνεισφορά που καταβάλλει η Πολωνία στο γενικό προϋπολογισμό των Ευρωπαϊκών Κοινοτήτων μετά την αφαίρεση των συμπληρωματικών διοικητικών δαπανών, είναι μεγαλύτερη από το συνολικό ποσό των επιδοτήσεων ή άλλης χρηματοδοτικής στήριξης που λαμβάνουν οι Πολωνοί δικαιούχοι και οι εθνικοί φορείς από τα προγράμματα, η Επιτροπή των Ευρωπαϊκών Κοινοτήτων θα μεταφέρει το υπόλοιπο στο επόμενο οικονομικό έτος και θα το αφαιρεί από τη συνεισφορά του επόμενου έτους. Αν παραμένει υπόλοιπο μετά την ολοκλήρωση των προγραμμάτων, το σχετικό ποσό θα επιστρέφεται στην Πολωνία.3. Leonardo da VinciΗ ετήσια συνεισφορά της Πολωνίας θα είναι 6 420 000 Ecu από το 1997. Από το ποσό αυτό, 420 000 Ecu θα καλύψουν τις συμπληρωματικές διοικητικές δαπάνες που σχετίζονται με τη διαχείριση του προγράμματος από την Επιτροπή, οι οποίες προκύπτουν από τη συμμετοχή της Πολωνίας.4. SocratesΗ συνεισφορά της Πολωνίας θα είναι:- 5 176 660 Ecu το 1997 για τη συμμετοχή της στο κεφάλαιο ΙΙ (σχολική εκπαίδευση, Comenius) και στο κεφάλαιο ΙΙΙ (οριζόντια μέτρα). Από το σύνολο αυτό, ένα ποσό 338 660 Ecu θα καλύπτει τις συμπληρωματικές διοικητικές δαπάνες που σχετίζονται με τη διαχείριση του προγράμματος από την Επιτροπή, οι οποίες προκύπτουν από τη συμμετοχή της Πολωνίας,- 11 764 650 Ecu το 1998 και το 1999 για τη συμμετοχή της σε ολόκληρο το πρόγραμμα Socrates, συμπεριλαμβανομένου και του κεφαλαίου Ι (Erasmus). Από το σύνολο αυτό, ένα ποσό 769 650 Ecu θα καλύπτει το συμπληρωματικό διοικητικό κόστος που σχετίζεται με τη διαχείριση του προγράμματος από την Επιτροπή, το οποίο προκύπτει από τη συμμετοχή της Πολωνίας,5. Νεολαία για την ΕυρώπηΗ ετήσια συνεισφορά της Πολωνίας θα είναι:- 1 000 000 Ecu το 1997 για τη συμμετοχή της στις δράσεις ΑΙ και ΒΙ,- 1 500 000 Ecu το 1998 και 2 000 000 Ecu το 1999 για τη συμμετοχή της σε όλες τις δράσεις του προγράμματος, εκτός από τη δράση Δ.Από τα συνολικά αυτά ποσά, ένα ετήσιο ποσό 65 000 Εcu το 1997, 98 000 Εcu το 1998 και 130 000 Εcu το 1999 θα καλύπτουν συμπληρωματικές διοικητικές δαπάνες που σχετίζονται με τη διαχείριση του προγράμματος από την Επιτροπή, οι οποίες προκύπτουν από τη συμμετοχή της Πολωνίας.6. Θα ισχύει ο δημοσιονονικός κανονισμός που εφαρμόζεται στο γενικό προϋπολογισμό των Ευρωπαϊκών Κοινοτήτων, ιδίως όσον αφορά τη διαχείριση της συνεισφοράς της Πολωνίας.Μετά την έναρξη ισχύος


text: της παρούσας απόφασης και στις αρχές του κάθε επόμενου έτους, η Επιτροπή θα απευθύνει στην Πολωνία πρόσκληση πληρωμής αντίστοιχη με τη βάση της απόφασης συνεισφορά της στο κόστος.Η συνεισφορά αυτή θα εκφράζεται σε Εcu και θα καταβάλλεται σε ένα τραπεζικό λογαριασμό της Επιτροπής σε Εcu.Η Πολωνία θα καταβάλει την προβλεπόμενη στην παρούσα απόφαση συνεισφορά της στο ετήσιο κόστος ανάλογα με την πρόσκληση πληρωμής και το αργότερο τρεις μήνες μετά την αποστολή της πρόσκλησης. Οποιαδήποτε καθυστέρηση της συνεισφοράς θα συνεπάγεται την καταβολή τόκου από την Πολωνία επί του οφειλόμενου ποσού από την ημερομηνία λήξης. Το επιτόκιο είναι το εφαρμοζόμενο από το Ευρωπαϊκό Ταμείο Νομισματικής Συνεργασίας στο μήνα μετά τη λήξη, για πράξεις σε Εcu (1), αυξημένο κατά 1,5 %.7. Η Πολωνία θα καταβάλει τις συμπληρωματικές διοικητικές δαπάνες που αναφέρονται στις παραγράφους 3, 4 και 5 από τον εθνικό της προϋπολογισμό.8. Η Πολωνία θα καταβάλει το 3 % (1997), το 13 % (1998) και το 23 % (1999) των λοιπών δαπανών της συμμετοχής της στα προγράμματα από τον εθνικό της προϋπολογισμό.Τηρουμένων των τακτικών διαδικασιών προγραμματισμού Phare, τα υπόλοιπα ποσά που αντιστοιχούν στο 97 % (1997) στο 87 % (1998) και στο 77 % (1999) θα καλυφθούν από τα ετήσια προγράμματα Phare της Πολωνίας.(1) Δημοσιεύεται μηνιαίως στην Επίσημη Εφημερίδα των Ευρωπαϊκών Κοινοτήτων σειρά C.

type: contracts

jurisdiction: EU


text:
 7.4.2016
 EL
 Επίσημη Εφημερίδα της Ευρωπαϊκής Ένωσης
 L 93/18
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 11/2015
 της 25ης Φεβρουαρίου 2015
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2016/499]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 488/2014 της Επιτροπής, της 12ης Μαΐου 2014, σχετικά με την τροποποίηση του κανονισμού (ΕΚ) αριθ. 1881/2006 όσον αφορά τον καθορισμό μέγιστων επιτρεπτών επιπέδων καδμίου σε τρόφιμα (1) πρέπει να ενσωματωθεί στη συμφωνία για τον ΕΟΧ.
 (2)
 Ο κανονισμός (ΕΕ) αριθ. 589/2014 της Επιτροπής, της 2ας Ιουνίου 2014, για καθορισμό των μεθόδων δειγματοληψίας και ανάλυσης για τον έλεγχο των επιπέδων των διοξινών, των παρόμοιων με διοξίνες PCB και των μη παρόμοιων με διοξίνες PCB σε ορισμένα τρόφιμα και την κατάργηση του κανονισμού (ΕΕ) αριθ. 252/2012 (2) πρέπει να ενσωματωθεί στη συμφωνία για τον ΕΟΧ.
 (3)
 Ο κανονισμός (ΕΕ) αριθ. 601/2014 της Επιτροπής, της 4ης Ιουνίου 2014, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά την κατηγορία τροφίμων «Κρέας και προϊόντα κρέατος» και τη χρήση ορισμένων προσθέτων τροφίμων σε παρασκευάσματα κρέατος (3) πρέπει να ενσωματωθεί στη συμφωνία για τον ΕΟΧ.
 (4)
 Ο κανονισμός (ΕΕ) αριθ. 923/2014 της Επιτροπής, της 25ης Αυγούστου 2014, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση λακών αργιλίου που παρασκευάζονται από ριβοφλαβίνες (E 101) και κοχενίλη, καρμινικό οξύ, καρμίνες (Ε 120) σε ορισμένες κατηγορίες τροφίμων και του παραρτήματος του κανονισμού (ΕΕ) αριθ. 231/2012 όσον αφορά τις προδιαγραφές για τις ριβοφλαβίνες (E 101) (4) πρέπει να ενσωματωθεί στη συμφωνία για τον ΕΟΧ.
 (5)
 Η σύσταση 2014/118/ΕΕ της Επιτροπής, της 3ης Μαρτίου 2014, για την παρακολούθηση των ιχνών βρωμιωμένων επιβραδυντικών φλόγας στα τρόφιμα (5) πρέπει να ενσωματωθεί στη συμφωνία για τον ΕΟΧ.
 (6)
 Ο κανονισμός (ΕΕ) αριθ. 589/2014 καταργεί τον κανονισμό (ΕΕ) αριθ. 252/2012 της Επιτροπής (6), ο οποίος είναι ενσωματωμένος στη συμφωνία για τον ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ.
 (7)
 Η παρούσα απόφαση αφορά νομοθεσία σχετικά με είδη διατροφής. Η νομοθεσία σχετικά με τα είδη διατροφής δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου XII του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν πρέπει να εφαρμοστεί στο Λιχτενστάιν.
 (8)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο XII του παραρτήματος II της συμφωνίας για τον ΕΟΧ τροποποιείται ως εξής:
 1)
 Στο σημείο 54ρδ [Κανονισμός (ΕΚ) αριθ. 1881/2006 της Επιτροπής) προστίθεται η ακόλουθη περίπτωση:
 «—
 32014 R 0488: Κανονισμός (ΕΕ) αριθ. 488/2014 της Επιτροπής, της 12ης Μαΐου 2014 (ΕΕ


text:
L 138 της 13.5.2014, σ. 75).».
 2)
 Στο σημείο 54ρκβ [κανονισμός (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου) προστίθενται οι ακόλουθες περιπτώσεις:
 «—
 32014 R 0601: Κανονισμός (ΕΕ) αριθ. 601/2014 της Επιτροπής, της 4ης Ιουνίου 2014 (ΕΕ L 166 της 5.6.2014, σ. 11),
 —
 32014 R 0923: Κανονισμός (ΕΕ) αριθ. 923/2014 της Επιτροπής, της 25ης Αυγούστου 2014 (ΕΕ L 252 της 26.8.2014, σ. 11)».
 3)
 Στο σημείο 69 [κανονισμός (ΕΕ) αριθ. 231/2012 της Επιτροπής) προστίθεται η ακόλουθη περίπτωση:
 «—
 32014 R 0923: Κανονισμός (ΕΕ) αριθ. 923/2014 της Επιτροπής, της 25ης Αυγούστου 2014 (ΕΕ L 252 της 26.8.2014, σ. 11)».
 4)
 Μετά το σημείο 86 [κανονισμός (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου], προστίθεται το ακόλουθο σημείο:
 «87.
 32014 R 0589: Κανονισμός (ΕΕ) αριθ. 589/2014 της Επιτροπής, της 2ας Ιουνίου 2014, για καθορισμό των μεθόδων δειγματοληψίας και ανάλυσης για τον έλεγχο των επιπέδων των διοξινών, των παρόμοιων με διοξίνες PCB και των μη παρόμοιων με διοξίνες PCB σε ορισμένα τρόφιμα και την κατάργηση του κανονισμού (ΕΕ) αριθ. 252/2012 (ΕΕ L 164 της 3.6.2014, σ. 18)».
 5)
 Κάτω από την επικεφαλίδα: «ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΥΠΟΨΗ ΤΑ ΣΥΜΒΑΛΛΟΜΕΝΑ ΜΕΡΗ», μετά το σημείο 16 προστίθεται το ακόλουθο σημείο (Σύσταση 2013/647/ΕΕ της Επιτροπής):
 «17.
 32014 H 0118: Σύσταση 2014/118/ΕΕ της Επιτροπής, της 3ης Μαρτίου 2014, για την παρακολούθηση των ιχνών βρωμιωμένων επιβραδυντικών φλόγας στα τρόφιμα (ΕΕ L 65 της 5.3.2014, σ. 39)».
 6)
 Το κείμενο του σημείου 70 [κανονισμός (ΕΕ) αριθ. 252/2012 της Επιτροπής] διαγράφεται.
 Άρθρο 2
 Τα κείμενα των κανονισμών (ΕΕ) αριθ. 488/2014, (ΕΕ) αριθ. 589/2014, (ΕΕ) αριθ. 601/2014, (ΕΕ) αριθ. 923/2014 και της σύστασης 2014/118/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 26 Φεβρουαρίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 25 Φεβρουαρίου 2015.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 138 της 13.5.2014, σ. 75.
 (2) ΕΕ L 164 της 3.6.2014, σ. 18.
 (3) ΕΕ L 166 της 5.6.2014, σ. 11.
 (4) ΕΕ L 252 της 26.8.2014, σ. 11.
 (5) ΕΕ L 65 της 5.3.2014, σ. 39.
 (6) ΕΕ L 84 της 23.3.2012, σ. 1.
 (*) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22000D0511(01)
 Απόφαση της Μεικτής Επιτροπής του ΕΟΧ αριθ. 13/1999, της 29ης Ιανουαρίου 1999, για την τροποποίηση του παραρτήματος XXI (Στατιστικές) της συμφωνίας για τον ΕΟΧ
 Επίσημη Εφημερίδα αριθ. L 112 της 11/05/2000 σ. 0067 - 0072
 Απόφαση της Μεικτής Επιτροπής του ΕΟΧαριθ. 13/1999της 29ης Ιανουαρίου 1999για την τροποποίηση του παραρτήματος XXI (Στατιστικές) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας:ότι το παράρτημα XXI της συμφωνίας τροποποιήθηκε με την απόφαση αριθ. 38/98 της Μεικτής Επιτροπής του ΕΟΧ, της 30ής Απριλίου 1998(1)·ότι, προκειμένου να διατηρηθεί η ομοιογένεια της συμφωνίας στον τομέα των στατιστικών και να διασφαλιστούν η επεξεργασία και η διάδοση συνεκτικών και συγκρίσιμων στατιστικών πληροφοριών για την περιγραφή και τον έλεγχο όλων των κατάλληλων οικονομικών, κοινωνικών και περιβαλλοντικών θεμάτων του Ευρωπαϊκού Οικονομικού Χώρου, πρέπει να ενσωματωθούν στο παράρτημα XXI της συμφωνίας ορισμένες νομικές πράξεις που θεσπίστηκαν από την Ευρωπαϊκή Κοινότητα μετά τις τελευταίες τροποποιήσεις που επήλθαν στο παράρτημα XXI·ότι δεδομένου του μικρού μεγέθους του Λιχτενστάιν, οι απαιτήσεις όσον αφορά τις στατιστικές πρέπει να είναι περιορισμένες,ΑΠΟΦΑΣΙΖΕΙ:Άρθρο 1Το παράρτημα XXI της συμφωνίας τροποποιείται όπως διευκρινίζεται στο παράρτημα της παρούσας απόφασης.Άρθρο 2Τα κείμενα του κανονισμού (ΕΚ, Ευρατόμ) αριθ. 58/97 του Συμβουλίου(2), του κανονισμού (ΕΚ) αριθ. 476/97 του Συμβουλίου(3), του κανονισμού (ΕΚ) αριθ. 895/97 της Επιτροπής(4), του κανονισμού (ΕΚ) αριθ. 322/97 του Συμβουλίου(5), του κανονισμού (ΕΚ) αριθ. 23/97 του Συμβουλίου(6), της απόφασης 97/157/ΕΚ, Ευρατόμ της Επιτροπής(7), του κανονισμού (ΕΚ) αριθ. 1749/96 της Επιτροπής(8) του κανονισμού (ΕΚ) αριθ. 2214/96 της Επιτροπής(9), του κανονισμού (ΕΚ) αριθ. 2223/96 του Συμβουλίου(10), της απόφασης 97/178/ΕΚ, Ευρατόμ της Επιτροπής(11), της οδηγίας αριθ. 96/16/ΕΚ του Συμβουλίου(12), της απόφασης 97/80/ΕΚ της Επιτροπής(13) και του κανονισμού (ΕΚ) αριθ. 2467/96 του Συμβουλίου(14), στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει στις 30 Ιανουαρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 29 Ιανουαρίου 1999.Για τη Μεικτή Επιτροπή του ΕΟΧΟ ΠρόεδροςF. Barbaso(1) ΕΕ L 310 της 19.11.1998, σ. 27.(2) ΕΕ L 14 της 17.1.1997, σ. 1.(3) ΕΕ L 75 της 15.3.1997, σ. 1.(4) ΕΕ L 128 της 21.5.1997, σ. 1.(5) ΕΕ L 52 της 22.2.1997, σ. 1.(6) ΕΕ L 6 της 10.1.1997, σ. 1.(7) ΕΕ L 60 της 1.3.1997, σ. 63.(8) ΕΕ L 229 της 10.9.1996, σ. 3.(9) ΕΕ L 296 της 21.11.1996, σ. 8.(10) ΕΕ L 310 της 30.11.1996, σ. 1.(11) ΕΕ L 75 της 15.3.1997, σ. 44.(12) ΕΕ L 78 της 28.3.1996, σ. 27.(13) ΕΕ L 24 της 25.1.1997, σ. 26.(14) ΕΕ L 335 της 24.12.1996, σ. 3.ΠΑΡΑΡΤΗΜΑτης απόφασης αριθ. 13/1999 της Μεικτής Επιτροπής του ΕΟΧΤο παράρτημα ΧΧΙ (Στατιστικές) της συμφωνίας ΕΟΧ τροποποιείται ως εξής:Α. ΒΙΟΜΗΧΑΝΙΚΕΣ ΣΤΑΤΙΣΤΙΚΕΣ1. Το σημείο


text: 1 (οδηγία 64/475/ΕΟΚ του Συμβουλίου) αντικαθίσταται από το ακόλουθο κείμενο: "1. 397 R 0058: Κανονισμός (ΕΚ, Ευρατόμ) αριθ. 58/97 του Συμβουλίου, της 20ής Δεκεμβρίου 1996, για τις στατιστικές διάρθρωσης των επιχειρήσεων (ΕΕ L 14 της 17.1.1997, σ. 1).Για τους σκοπούς της παρούσας συμφωνίας, οι διατάξεις της οδηγίας τροποποιούνται ως εξής:α) Η Ισλανδία εξαιρείται από την υποχρέωση υποβολής των προκαταρκτικών εθνικών αποτελεσμάτων ή εκτιμήσεων, όπως απαιτείται βάσει των παραρτημάτων του παρόντος κανονισμού.β) Η Ισλανδία εξαιρείται από την υποχρέωση της NACE αναθ. 1 για τα έτη 1995 και 1996. Θα κοινοποιεί δεδομένα από την ISIC 1968 τα οποία θα έχουν μετατραπεί καταλλήλως.γ) Η Ισλανδία εξαιρείται από την υποχρέωση υποβολής δεδομένων για τα ακόλουθα συγκεκριμένα σημεία:i) παράρτημα 2 τμήμα 4 σημείο 3, ετήσιες στατιστικές επιχειρήσεων:κωδικοί: 12 13 0, 13 12 0, 13 13 1, 13 41 1, 15 12 0, 15 13 0, 15 31 0, 16 13 2, 18 12 0, 18 15 0, 18 16 0 και 20 11 0·ii) παράρτημα 2, τμήμα 4 σημείο 4, πολυετείς στατιστικές επιχειρήσεων:όλα τα στοιχεία·iii) παράρτημα 2, τμήμα 7 σημείο 2:κατανομή κατά κατηγορίες μεγέθους όσον υφορά τα αποτελέσματα πριν το 1997.δ) Οι χώρες ΕΖΕΣ δεν δεσμεύονται από την περιφερειακή κατανομή των στοιχείων, όπως απαιτείται από τον παρόντα κανονισμό.ε) Το Λιχτενστάιν εξαιρείται της υποχρέωσης συλλογής των στοιχείων που απαιτούνται από τον παρόντα κανονισμό, εκτός από τα ακόλουθα δεδομένα που αφορούν τα τμήματα C έως Κ και Μ έως Ο της στατιστικής κατάταξης των οικονομικών δραστηριοτήτων στην Ευρωπαϊκή Κοινότητα (NACE αναθ. 1):- αριθμός επιχειρήσεων (σύνολο),- αριθμός τοπικών μονάδων (σύνολο),- αριθμός απασχολούμενων (NACE αναθ. 1, τριψήφιο επίπεδο).Θα κοινοποιεί τα εν λόγω δεδομένα ετησίως, για πρώτη φορά το 2000 όσον αφορά τα δεδομένα του έτους 1999."2. Το σημείο 3 (οδηγία 72/221/ΕΟΚ του Συμβουλίου) διαγράφεται.3. Το σημείο 4β [κανονισμός (ΕΟΚ) αριθ. 2186/93 του Συμβουλίου], το κείμενο της τροποποίησης β) αντικαθίσταται ως εξής: "Το Λιχτενστάιν εφαρμόζει από την 1η Ιανουαρίου 2000 τα απαραίτητα μέτρα για συμμόρφωση προς τον παρόντα κανονισμό."Β. ΣΤΑΤΙΣΤΙΚΕΣ ΕΞΩΤΕΡΙΚΟΥ ΕΜΠΟΡΙΟΥ1. Στο σημείο 8 [κανονισμός (ΕΚ) αριθ. 1172/95 του Συμβουλίου] προστίθεται το ακόλουθο κείμενο: ", όπως τροποποιήθηκε με:- 397 R 0476: Κανονισμός (ΕΚ) αριθ. 476/97 του Συμβουλίου της 13ης Μαρτίου 1997 (ΕΕ L 75 της 15.3.1997, σ. 1)."2. Το σημείο 9 [κανονισμός (ΕΚ) αριθ. 68/96 του Συμβουλίου] αντικαθίσταται από το ακόλουθο κείμενο: "9. 397 R 0895: Κανονισμός (ΕΚ) αριθ. 895/97 της Επιτροπής, της 20ής Μαΐου 1997, περί της ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών της (ΕΕ L 128 της 21.5.1997, σ. 1)."Γ. ΣΤΑΤΙΣΤΙΚΟ ΑΠΟΡΡΗΤΟ1. Ο τίτλος "ΣΤΑΤΙΣΤΙΚΟ ΑΠΟΡΡΗΤΟ" μετά το σημείο 16 αντικαθίσταται από τον τίτλο "ΣΤΑΤΙΣΤΙΚΕΣ ΑΡΧΕΣ ΚΑΙ ΑΠΟΡΡΗΤΟ".2. Μετά το σημείο 17 [κανονισμός (ΕΟΚ) αριθ. 1588/90 του Συμβουλίου] προστίθεται το ακόλουθο σημείο: "17α. 397 R 0322: Κανονισμός (ΕΚ) αριθ. 322/97 του Συμβουλίου, της 17ης Φεβρουαρίου 1997, για τις κοινοτικές στατιστικές (ΕΕ L 52 της 22.2.1997, σ. 1)."Δ. ΔΗΜΟΓΡΑΦΙΚΕΣ ΚΑΙ ΚΟΙΝΩΝΙΚΕΣ ΣΤΑΤΙΣΤΙΚΕΣΜετά το σημείο 18β [Κανονισμός (ΕΚ) αριθ. 2744/95 του Συμβουλίου] προστίθεται το ακόλουθο σημείο: "18γ 397 R 0023: Κανονισμός (ΕΚ) αριθ. 23/97 του Συμβουλίου, της


text: 20ής Δεκεμβρίου 1996, για τις στατιστικές όσον αφορά το επίπεδο και τη διάρθρωση του κόστους εργασίας (ΕΕ L 6 της 10.1.1997, σ. 1).Για τους σκοπούς της παρούσας συμφωνίας, οι διατάξεις του κανονισμού τροποποιούνται ως εξής:α) Τα κράτη ΕΖΕΣ δεν δεσμεύονται υπό την περιφερειακή κατανομή των στοιχείων, όπως απαιτείται από τον παρόντα κανονισμό.β) Το Λιχτενστάιν εξαιρείται της υποχρέωσης συλλογής δεδομένων που απαιτούνται από τον παρόντα κανονισμό.γ) Το ακόλουθο κείμενο προστίθεται στο σημείο Ι του παραρτήματος μετά την αναφορά "Για τη Σουηδία: 1996":"Για την Ισλανδία: το οικονομικό έτος 1997 με την προϋπόθεση ότι κοινοποιούνται εκτιμήσεις για το οικονομικό έτος αναφοράς 1996."δ) Το ακόλουθο κείμενο προστίθεται στο σημείο ΙΙ του παραρτήματος μετά την αναφορά "6. Για την Αυστρία: ... τμήμα Ι":"7. Για την Ισλανδία: τμήματα Η, J, Κ.""Ε. ΟΙΚΟΝΟΜΙΚΕΣ ΣΤΑΤΙΣΤΙΚΕΣ1. Στο σημείο 19 (οδηγία 89/130/ΕΟΚ του Συμβουλίου) προστίθεται η ακόλουθη περίπτωση: "- 397 D 0157: Απόφαση 97/157/ΕΚ, Ευρατόμ της Επιτροπής, της 12ης Φεβρουαρίου 1997 (ΕΕ L 60 της 1.3.1997, σ. 63)."2. Μετά το σημείο 19α [κανονισμός (ΕΚ) αριθ. 2494/95 του Συμβουλίου] προστίθεται το ακόλουθο κείμενο: "19β. 396 R 1749: Κανονισμός (ΕΚ) αριθ. 1749/96 της Επιτροπής, της 9ης Σεπτεμβρίου 1996, επί των αρχικών μέτρων για την υλοποίηση του κανονισμού (ΕΚ) αριθ. 2494/95 του Συμβουλίου για τους εναρμονισμένους δείκτες τιμών κατανάλωσης (ΕΕ L 229 της 10.9.1996, σ. 3).19γ. 396 R 2214: Κανονισμός (ΕΚ) αριθ. 2214/96 της Επιτροπής, της 20ής Νοεμβρίου 1996, για τη θέσπιση εναρμονισμένων δεικτών κατανάλωσης: διάδοση των υποδεικτών των ΕνΔΤΚ (ΕΕ L 296 της 21.11.1996, σ. 8).19δ. 396 R 2223: Κανονισμός (ΕΚ) αριθ. 2223/96 του Συμβουλίου, της 25ης Ιουνίου 1996, για το Ευρωπαϊκό σύστημα εθνικών και περιφερειακών λογαριασμών στην Κοινότητα (ΕΕ L 310 της 30.11.1996, σ. 1).Για τους σκοπούς της παρούσας απόφασης, οι διατάξεις του κανονισμού τροποποιούνται ως εξής:α) Τα κράτη ΕΖΕΣ δεν δεσμεύονται από την περιφερειακή κατανομή των στοιχείων που ορίζει ο παρών κανονισμός.β) Το Λιχτενστάιν δεν δεσμεύεται από τον παρόντα κανονισμό.γ) Η Ισλανδία εξαιρείται της υποχρέωσης χρησιμοποίησης της NACE Αναθ.1 για τα έτη 1995 και 1996. Θα κοινοποιεί τα δεδομένα της μετατρέποντας τα δεδομένα της ISIC 1968.δ) Στο παράρτημα Β εξαιρέσεις, όσον αφορά τους πίνακες που κοινοποιούνται για τη συμπλήρωση του ερωτηματολογίου "ESA-95" κατά χώρα, μετά το σημείο 14 (Ηνωμένο Βασίλειο) προστίθεται το ακόλουθο κείμενο:"15. Ισλανδία15.1. Εξαιρέσεις για τους πίνακες>ΘΕΣΗ ΠΙΝΑΚΑ>"19ε. 397 D 0178: Απόφαση 97/178/ΕΚ, Ευρατόμ της Επιτροπής, της 10ης Φεβρουαρίου 1997, για τον ορισμό μιας μεθοδολογίας για τη μετάβαση μεταξύ του ευρωπαϊκού συστήματος εθνικών και περιφερειακών λογαριασμών στην Κοινότητα (SEC 95) και του ευρωπαϊκού συστήματος ολοκληρωμένων οικονομικών λογαριασμών (SEC δεύτερη έκδοση) (ΕΕ L 75 της 15.3.1997, σ. 44)."ΣΤ. ΓΕΩΡΓΙΚΕΣ ΣΤΑΤΙΣΤΙΚΕΣ1. Το κείμενο του σημείου 21 (οδηγία 72/280/ΕΟΚ του Συμβουλίου) αντικαθίσταται από το ακόλουθο κείμενο: "21. 396 L 0016: Οδηγία 96/16/ΕΚ του Συμβουλίου, της 19ης Μαρτίου 1996, σχετικά με τις στατιστικές έρευνες που πρέπει να διενεργούνται στον τομέα του γάλακτος και των γαλακτοκομικών προϊόντων (ΕΕ L 78 της 28.3.1996, σ. 27).Για τους σκοπούς της παρούσας συμφωνίας, η οδηγία τροποποιείται ως εξής:α) Το Λιχτενστάιν εξαιρείται της υποχρέωσης συλλογής δεδομένων που ορίζεται βάσει της παρούσας οδηγίας.β) Η Ισλανδία και η Νορβηγία εξαιρούνται


text: της υποχρέωσης υποβολής δεδομένων για την εσωτερική κατανάλωση γάλακτος η οποία προβλέπεται στο πρώτο άρθρο, παράγραφος 2."2. Το κείμενο του σημείου 22 (απόφαση 72/356/ΕΟΚ της Επιτροπής) αντικαθίσταται από το ακόλουθο κείμενο: "22. 397 D 0080: Απόφαση 97/80/ΕΚ της Επιτροπής, της 18ης Δεκεμβρίου 1996, σχετικά με τις διατάξεις εφαρμογής της οδηγίας 96/16/ΕΚ του Συμβουλίου σχετικά με τις στατιστικές έρευνες που πρέπει να διενεργούνται στον τομέα του γάλακτος και των γαλακτοκομικών προϊόντων (ΕΕ L 24 της 25.1.1997, σ. 26).Για τους σκοπούς της παρούσας συμφωνίας, η απόφαση τροποποιείται ως εξής:Το Λιχτενστάιν εξαιρείται της υποχρέωσης συλλογής δεδομένων στο πλαίσιο της παρούσας απόφασης."3. Στο σημείο 23 [κανονισμός (ΕΟΚ) αριθ. 571/88 του Συμβουλίου] προστίθεται η ακόλουθη περίπτωση: "- 396 R 2467: Κανονισμός (ΕΚ) αριθ. 2467/96 του Συμβουλίου της 17ης Δεκεμβρίου 1996 (ΕΕ L 335 της 24.12.1996, σ. 3)."4. Στο σημείο 23 [κανονισμός (ΕΟΚ) αριθ. 571/88 του Συμβουλίου], οι προσαρμογές τροποποιούνται ως εξής:i) το κείμενο της προσαρμογής α) αντικαθίσταται από το ακόλουθο κείμενο: "στο άρθρο 4, το κείμενο που αρχίζει από "και, κατά το μέτρο που οι ακόλουθες περιφερειακές μονάδες είναι τοπικά σημαντικές ..." και το οποίο τελειώνει με "... οι ιδιαίτεροι τεχνικοοικονομικοί προσανατολισμοί κατά την έννοια της εν λόγω απόφασης" δεν εφαρμόζεται"ii) το κείμενο της προσαρμογής γ) διαγράφεται,iii) το κείμενο της προσαρμογής στ) αντικαθίσταται από το ακόλουθο κείμενο: "Το Λιχτενστάιν διαβιβάζει, πριν το τέλος του 1998, το βασικά δεδομένα που ορίζονται στον παρόντα κανονισμό, όπως θα προβλέπεται σε συμφωνία που θα συναφθεί με την υπηρεσία Eurostat. Θα εξεταστεί αργότερα λεπτομερέστερη μέθοδος λαμβάνοντας υπόψη τη βασική έρευνα για το 1999/2000."


text:
Αριθ. L 301 /6 Επίσημη Εφημερίδα των Ευρωπαϊκων Κοινοτήτων 15 . 11 . 85
 ΑΠΟΦΑΣΗ αριθ. 1/85 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΙΣΛΑΝΔΙΑΣ
 της 10ης Ιουνίου 1985
 περί τροποποιήσεως των ποσών που εκφράζονται σε ΕCU στο άρθρο 8 του πρωτοκόλλου
 αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και
 των μεθόδων διοικητικής συνεργασίας
 Η ΜΕΙΚΤΗ ΕΠΙΤΡΟΠΗ,
 Έχοντας υπόψη :
 τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της
 Ισλανδίας η οποία υπεγράφη στις Βρυξέλλες στις 22 Ιουλίου 1972,
 το πρωτόκολλο αριθ. 3 περί του ορισμού της εννοίας «καταγόμενα προϊόντα» ή «προϊόντα
 καταγωγής» και των μεθόδων διοικητικής συνεργασίας ('), και ιδίως το άρθρο 28,
 Εκτιμώντας ότι οι ισοτιμίες της ευρωπαϊκής λογιστικής μονάδας της 1ης Οκτωβρίου 1984
 εκφρασμένες σε ορισμένα εθνικά νομίσματα ήταν κατώτερες σε σύγκριση με τις αντίστοιχες
 ισοτιμίες της 1ης Οκτωβρίου 1982 . ότι, επομένως, η αυτόματη αλλαγή της ημερομηνίας
 βάσεως, η οποία προβλέπεται στο άρθρο 8 παράγραφος 4 του πρωτοκόλλου αριθ. 3, θα είχε
 ως συνέπεια, κατά τη μετατροπή στα συγκεκριμένα εθνικά νομίσματα, τη μείωση των πραγ
 ματικών ορίων για την εφαρμογή απλουστευμένων εγγράφων αποδείξεων . ότι, προκειμένου
 να αποφευχθεί τούτο, πρέπει να αυξηθούν τα όρια αυτά που εκφράζονται σε ΕCU,
 ΑΠΟΦΑΣΙΖΕΙ :
 Άρθρο 1
 Το άρθρο 8 του πρωτοκόλλου αριθ. 3 τροποποιείται ως εξής :
 — στην παράγραφο 1 στοιχείο β), το ποσό «3 400 ΕCU» αντικαθίσταται από το ποσό «4 000
 ΕCU»,
 — στην παράγραφο 2, το ποσό «240 ΕCU» αντικαθίσταται από το ποσό «280 ΕCU», και το
 ποσό «680 ΕCU» από το ποσό « 800 ΕCU».
 Άρθρο 2
 H παρούσα απόφαση αρχίζει να ισχύει την 1η Μαΐου 1985 .
 Βρυξέλλες, 10 Ιουνίου 1985 .
 Για τη Μεικτή Επιτροπή
 O Πρόεδρος
 Tomas A. TOMASSON
 (') ΕΕ αριθ. L 323 της 11 . 12, 1984, σ. 377.


text:
 Avis juridique important
 |
 21996D0613(15)
 Απόφαση της Μεικτής Επιτροπής του ΕΟΧ αριθ. 52/95 της 22ας Ιουνίου 1995 για την τροποποίηση του παραρτήματος ΧΙΙΙ (μεταφορές) της συμφωνίας για τον ΕΟΧ
 Επίσημη Εφημερίδα αριθ. L 140 της 13/06/1996 σ. 0048 - 0048
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 52/95 της 22ας Ιουνίου 1995 για την τροποποίηση του παραρτήματος ΧΙΙΙ (μεταφορές) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο σχετικά με την προσαρμογή αυτής της συμφωνίας, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΧΙΙΙ της συμφωνίας τροποποιήθηκε τελευταία από την απόφαση αριθ. 34/95 της Μεικτής Επιτροπής του ΕΟΧ (1) 7ότι το ψήφισμα 94/C 309/03, της 24ης Οκτωβρίου 1994, σχετικά με τις οδικές εμπορευματικές μεταφορές στην εσωτερική αγορά (2) πρέπει να συμπεριληφθεί στη συμφωνία,ΑΠΟΦΑΣΙΖΕΙ:Άρθρο 1 Το ακόλουθο νέο σημείο προστίθεται μετά το σημείο 80 του παραρτήματος ΧΙΙΙ της συμφωνίας (ψήφισμα 94/C 309/02 του Συμβουλίου):«81. 394 Y 1105(03): ψήφισμα του Συμβουλίου, της 24ης Οκτωβρίου 1994, σχετικά με τις οδικές εμπορευματικές μεταφορές στην εσωτερική αγορά (ΕΕ αριθ. C 309 της 5. 11. 1994, σ. 4).»Άρθρο 2 Τα κείμενα του ψηφίσματος 94/C 309/03 στην ισλανδική και τη νορβηγική γλώσσα, που επισυνάπτονται στις αντίστοιχες γλωσσικές εκδόσεις της παρούσας απόφασης, είναι αυθεντικά.Άρθρο 3 Η παρούσα απόφαση αρχίζει να ισχύει από την 1η Ιουλίου 1995, υπό τον όρο ότι θα έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις στο πλαίσιο του άρθρου 103 παράγραφος 1 της συμφωνίας για τον ΕΟΧ.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 22 Ιουνίου 1995.Για τη Μεικτή Επιτροπή του ΕΟΧΟ ΠρόεδροςP. BENAVIDES(1) ΕΕ αριθ. L 273 της 16. 11. 1995, σ. 53.(2) ΕΕ αριθ. C 309 της 5. 11. 1994, σ. 4.


text:
 18.10.2019
 EL
 Επίσημη Εφημερίδα της Ευρωπαϊκής Ένωσης
 L 266/1
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Το καθεστώς και η ημερομηνία έναρξης ισχύος του παρόντος κανονισμού διευκρινίζονται στην τελευταία έκδοση του εγγράφου της ΟΕΕ/ΗΕ TRANS/WP.29/343, το οποίο διατίθεται στη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 17 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά τα καθίσματα, τις αγκυρώσεις τους και τα προσκέφαλα 2019/1723
 Ενσωματώνει όλο το έγκυρο κείμενο έως:
 τη σειρά τροποποιήσεων 09 — Ημερομηνία έναρξης ισχύος: 28 Μαΐου 2019
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση για έγκριση
 4.
 Έγκριση
 5.
 Απαιτήσεις
 6.
 Δοκιμές
 7.
 Συμμόρφωση της παραγωγής
 8.
 Κυρώσεις σε περίπτωση μη συμμόρφωσης της παραγωγής
 9.
 Τροποποίηση του τύπου του οχήματος και επέκταση έγκρισης όσον αφορά τα καθίσματα, τις αγκυρώσεις τους και/ή τα προσκέφαλά τους
 10.
 Οριστική παύση της παραγωγής
 11.
 Οδηγίες χρήσης
 12.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των αρχών έγκρισης τύπου
 13.
 Μεταβατικές διατάξεις
 ΠΑΡΑΡΤΗΜΑΤΑ
 1.
 Κοινοποίηση
 2.
 Διατάξεις του σήματος έγκρισης
 3.
 Διαδικασία για τον προσδιορισμό του σημείου «Η» και της πραγματικής γωνίας του κορμού για τις θέσεις καθημένων στα μηχανοκίνητα οχήματα
 4.
 Προσδιορισμός του ύψους και του πλάτους των προσκεφάλων
 5.
 Λεπτομέρειες για τις γραμμές και τις μετρήσεις που λαμβάνονται κατά τη διάρκεια των δοκιμών
 6.
 Διαδικασία δοκιμής με σκοπό την εξακρίβωση της διασποράς ενέργειας
 7.
 Μέθοδος δοκιμής της αντοχής των αγκυρώσεων των καθισμάτων και των συστημάτων ρύθμισης, ασφάλισης και μετατόπισης
 8.
 Προσδιορισμός της διάστασης «a» των κενών των προσκεφάλων
 9.
 Διαδικασία δοκιμής για διατάξεις που προορίζονται να προστατεύουν τους επιβάτες από τη μετακίνηση αποσκευών
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται:
 α)
 Σε οχήματα των κατηγοριών M1 και N (1) για την αντοχή των καθισμάτων και των αγκυρώσεών τους και για τα προσκέφαλά τους·
 β)
 Σε οχήματα των κατηγοριών M2 και M3 (1) όσον αφορά τα καθίσματα που δεν καλύπτονται από τον κανονισμό 80, για την αντοχή των καθισμάτων και των αγκυρώσεών τους και για τα προσκέφαλά τους·
 γ)
 Σε οχήματα της κατηγορίας M1 για τον σχεδιασμό των οπίσθιων μερών των ερεισινώτων και τον σχεδιασμό των διατάξεων που προορίζονται να προστατεύουν τους επιβάτες από τον κίνδυνο που οφείλεται στη μετακίνηση αποσκευών σε μετωπική σύγκρουση.
 Δεν εφαρμόζεται στα οχήματα για τα καθίσματα που βλέπουν προς τα πλάγια (πλευρικά καθίσματα) ή προς τα πίσω ή τα προσκέφαλα που είναι προσαρμοσμένα στα καθίσματα αυτά.
 2. ΟΡΙΣΜΟΙ
 Για τους σκοπούς του παρόντος κανονισμού, ισχύουν οι ακόλουθοι ορισμοί:
 2.1. «Έγκριση οχήματος»: η έγκριση ενός τύπου οχήματος όσον αφορά την αντοχή των καθισμάτων και των αγκυρώσεών τους, το σχέδιο των οπίσθιων τμημάτων των ερεισινώτων και τα χαρακτηριστικά των προσκεφάλων τους·
 2.2. «Τύπος οχήματος»: κατηγορία μηχανοκίνητων οχημάτων που δεν παρουσιάζουν μεταξύ τους ουσιαστικές διαφορές ως προς:
 2.2.1. Τη δομή, το σχήμα, τις διαστάσεις, τα υλικά και τη μάζα των καθισμάτων, αν και τα καθίσματα μπορεί να διαφέρουν ως προς το υλικό κάλυψης και το χρώμα· οι διαφορές που δεν


text:
υπερβαίνουν το 5 τοις εκατό της μάζας του εγκεκριμένου τύπου καθίσματος δεν θεωρούνται σημαντικές·
 2.2.2. Τον τύπο και τις διαστάσεις των συστημάτων ρύθμισης, μετατόπισης και ασφάλισης του ερεισινώτου, του καθίσματος και των τμημάτων τους·
 2.2.3. Τον τύπο και τις διαστάσεις των αγκυρώσεων του καθίσματος·
 2.2.4. Τις διαστάσεις, το πλαίσιο, τα υλικά και την επενδυτική πλήρωση των προσκεφάλων, αν και μπορεί να διαφέρουν ως προς το χρώμα και το υλικό κάλυψης·
 2.2.5. Τον τύπο και τις διαστάσεις των εξαρτημάτων του προσκεφάλου και τα χαρακτηριστικά του μέρους του οχήματος στο οποίο στερεώνεται το προσκέφαλο, στην περίπτωση χωριστών προσκεφάλων·
 2.3. «Κάθισμα»: κατασκευή που μπορεί να είναι αναπόσπαστο ή μη μέρος της δομής οχήματος, πλήρης με τα σχετικά παρελκόμενα, προοριζόμενη για να κάθεται ένας ενήλικος. Ανάλογα με τον προσανατολισμό του, το κάθισμα ορίζεται ως εξής:
 2.3.1. «Κάθισμα που βλέπει προς τα εμπρός»: κάθισμα το οποίο μπορεί να χρησιμοποιείται ενώ το όχημα κινείται και το οποίο βλέπει προς το εμπρόσθιο μέρος του οχήματος, έτσι ώστε το κατακόρυφο επίπεδο συμμετρίας του καθίσματος να σχηματίζει γωνία μικρότερη από + 10 ° ή - 10 ° με το κατακόρυφο επίπεδο συμμετρίας του οχήματος·
 2.3.2. «Κάθισμα που βλέπει προς τα πίσω»: κάθισμα το οποίο μπορεί να χρησιμοποιείται ενώ το όχημα κινείται και το οποίο βλέπει προς το οπίσθιο μέρος του οχήματος, έτσι ώστε το κατακόρυφο επίπεδο συμμετρίας του καθίσματος να σχηματίζει γωνία μικρότερη από + 10 ° ή - 10 ° με το κατακόρυφο επίπεδο συμμετρίας του οχήματος·
 2.3.3. «Πλευρικό κάθισμα»: κάθισμα το οποίο μπορεί να χρησιμοποιείται ενώ το όχημα κινείται και το οποίο βλέπει προς τα πλάγια του οχήματος, έτσι ώστε το κατακόρυφο επίπεδο συμμετρίας του καθίσματος να σχηματίζει γωνία 90 ° (± 10 °) με το κατακόρυφο επίπεδο συμμετρίας του οχήματος·
 2.4. «Πάγκος καθισμάτων»: πλήρης κατασκευή με τα σχετικά παρελκόμενα, προοριζόμενη για να κάθονται περισσότεροι από έναν ενήλικοι·
 2.5. «Αγκύρωση»: το σύστημα στερέωσης του συνόλου του καθίσματος στη δομή του οχήματος, περιλαμβανομένων των σχετικών τμημάτων της δομής του οχήματος·
 2.6. «Σύστημα ρύθμισης»: ο μηχανισμός που επιτρέπει τη ρύθμιση του καθίσματος ή των τμημάτων του σε θέση προσαρμοσμένη στη μορφολογία του καθήμενου επιβάτη. Αυτός ο μηχανισμός ρύθμισης δύναται να επιτρέπει ιδίως:
 2.6.1. Διαμήκη μετατόπιση·
 2.6.2. Μετατόπιση καθ’ ύψος·
 2.6.3. Γωνιακή μετατόπιση·
 2.7. «Σύστημα μετατόπισης»: μηχανισμός που επιτρέπει μετατόπιση και/ή περιστροφή του καθίσματος ή ενός των τμημάτων του, χωρίς σταθερή ενδιάμεση θέση, για να διευκολύνει την πρόσβαση των επιβατών στον χώρο πίσω από το εν λόγω κάθισμα·
 2.8. «Σύστημα ασφάλισης»: μηχανισμός που εξασφαλίζει τη σταθεροποίηση σε θέση χρήσης του καθίσματος και των τμημάτων του·
 2.9. «Πτυσσόμενο κάθισμα»: κάθισμα το οποίο κανονικά βρίσκεται σε σύμπτυξη, μπορεί να το χειριστεί κανείς εύκολα και προορίζεται για περιστασιακή χρήση από επιβάτη·
 2.10. «Εγκάρσιο επίπεδο»: κατακόρυφο επίπεδο που είναι κάθετο προς το μέσο διάμηκες επίπεδο του οχήματος·
 2.11. «Διάμηκες επίπεδο»: επίπεδο παράλληλο με το μέσο διάμηκες επίπεδο του οχήματος·
 2.12. «Προσκέφαλο»: διάταξη σκοπός της οποίας είναι να περιορίσει την προς τα πίσω μετατόπιση της κεφαλής ενήλικου επιβάτη σε σχέση προς τον κορμό του, έτσι ώστε να ελαττωθεί, σε περίπτωση ατυχήματος, ο κίνδυνος τραυματισμού των


text:
αυχενικών σπονδύλων·
 2.12.1. «Ενσωματωμένο προσκέφαλο»: προσκέφαλο που σχηματίζεται από το άνω μέρος του ερεισινώτου. Τα προσκέφαλα που καλύπτονται από τους ορισμούς των σημείων 2.12.2 ή 2.12.3 κατωτέρω, αλλά τα οποία μπορούν να αποσπαστούν από το κάθισμα ή από τη δομή του οχήματος μόνο με τη χρήση εργαλείων ή με τη μερική ή την πλήρη αφαίρεση του καλύμματος του καθίσματος, εμπίπτουν στον παρόντα ορισμό·
 2.12.2. «Αποσπώμενο προσκέφαλο»: προσκέφαλο που αποτελείται από ένα συστατικό μέρος που μπορεί να αποσπαστεί από το κάθισμα και είναι σχεδιασμένο για εισαγωγή και θετική συγκράτηση στη δομή του ερεισινώτου·
 2.12.3. «Χωριστό προσκέφαλο»: προσκέφαλο που αποτελείται από ένα συστατικό μέρος χωριστό από το κάθισμα, σχεδιασμένο για εισαγωγή και/ή θετική συγκράτηση στη δομή του οχήματος·
 2.13. «Σημείο R»: το σημείο αναφοράς θέσης καθημένου, όπως ορίζεται στο παράρτημα 3 προσάρτημα 3 του παρόντος κανονισμού·
 2.14. «Γραμμή αναφοράς»: η γραμμή επί του ανδρεικέλου που αναπαράγεται στο παράρτημα 3 προσάρτημα 1 σχήμα 1 του παρόντος κανονισμού·
 2.15. «Σύστημα διαχωρισμού»: μέρη ή συσκευές οι οποίες, επιπλέον των ερεισινώτων, προορίζονται να προστατεύουν τους επιβάτες από μετατοπιζόμενες αποσκευές· συγκεκριμένα, ένα σύστημα διαχωρισμού μπορεί να αποτελείται από δίχτυ ή δικτυωτό σύρμα τοποθετημένο πάνω από το επίπεδο των ερεισινώτων στην όρθια ή στη διπλωμένη θέση τους. Τα προσκέφαλα που τοποθετούνται ως συνήθης εξοπλισμός για οχήματα εφοδιασμένα με τέτοια μέρη ή συσκευές θεωρούνται και αυτά μέρη του συστήματος διαχωρισμού. Ωστόσο, ένα κάθισμα εξοπλισμένο με προσκέφαλο δεν θεωρείται αφ’ εαυτού σύστημα διαχωρισμού.
 3. ΑΙΤΗΣΗ ΕΓΚΡΙΣΗΣ
 3.1. Η αίτηση για την έγκριση τύπου οχήματος υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
 3.2. Η αίτηση συνοδεύεται από τα κατωτέρω έγγραφα εις τριπλούν και από τα ακόλουθα στοιχεία:
 3.2.1. Λεπτομερή περιγραφή του τύπου οχήματος όσον αφορά το σχέδιο των καθισμάτων, τις αγκυρώσεις τους και τα συστήματα ρύθμισης, μετατόπισης και ασφάλισης·
 3.2.1.1. Λεπτομερή περιγραφή και/ή σχέδια του συστήματος διαχωρισμού, αν υπάρχουν.
 3.2.2. Σχέδια, σε κατάλληλη κλίμακα και με επαρκή λεπτομέρεια, των καθισμάτων, των αγκυρώσεών τους στο όχημα και των συστημάτων ρύθμισης, μετατόπισης και ασφάλισης.
 3.2.3. Στην περίπτωση καθίσματος με αποσπώμενο προσκέφαλο:
 3.2.3.1. Λεπτομερή περιγραφή του προσκεφάλου, που αναφέρει ιδίως τη φύση του/των υλικού/-ών της επενδυτικής πλήρωσης·
 3.2.3.2. Λεπτομερή περιγραφή της θέσης, του τύπου του υποστηρίγματος και των εξαρτημάτων στερέωσης του προσκεφάλου στο κάθισμα.
 3.2.4. Στην περίπτωση χωριστού προσκεφάλου:
 3.2.4.1. Λεπτομερή περιγραφή του προσκεφάλου, που αναφέρει ιδίως τη φύση του/των υλικού/-ών της επενδυτικής πλήρωσης·
 3.2.4.2. Λεπτομερή περιγραφή της θέσης και των εξαρτημάτων στερέωσης του προσκεφάλου στη δομή του οχήματος.
 3.3. Τα κάτωθι υποβάλλονται υποχρεωτικά στην τεχνική υπηρεσία που είναι αρμόδια για τις δοκιμές έγκρισης:
 3.3.1. Όχημα αντιπροσωπευτικό του προς έγκριση τύπου οχήματος ή τα μέρη του οχήματος που η τεχνική υπηρεσία θεωρεί αναγκαία για τις δοκιμές έγκρισης·
 3.3.2. Μια συμπληρωματική σειρά των καθισμάτων με τα οποία είναι εξοπλισμένο το όχημα, μαζί με τις αγκυρώσεις τους.
 3.3.3. Για τα οχήματα με καθίσματα στα οποία είναι τοποθετημένα ή μπορούν να τοποθετηθούν προσκέφαλα, επιπλέον των απαιτήσεων που ορίζονται στα σημεία 3.3.1 και 3.3.2 ανωτέρω:
 3.3.3.1. Στην περίπτωση αποσπώμενου προσκεφάλου: μια συμπληρωματική σειρά των καθισμάτων, με τοποθετημένα τα προσκέφαλα, με τα οποία


text:
είναι εξοπλισμένο το όχημα, μαζί με τις αγκυρώσεις τους.
 3.3.3.2. Στην περίπτωση χωριστού προσκεφάλου: μια συμπληρωματική σειρά των καθισμάτων με τα οποία είναι εξοπλισμένο το όχημα, μαζί με τις αγκυρώσεις τους, μια συμπληρωματική σειρά των αντίστοιχων προσκεφάλων και το μέρος της δομής του οχήματος στο οποίο στερεώνεται το προσκέφαλο, ή μια πλήρη δομή.
 4. ΕΓΚΡΙΣΗ
 4.1. Αν ο τύπος οχήματος που υποβάλλεται προς έγκριση σύμφωνα με τον παρόντα κανονισμό πληροί τις σχετικές προδιαγραφές (καθίσματα στα οποία είναι τοποθετημένα ή μπορούν να τοποθετηθούν προσκέφαλα), χορηγείται έγκριση του συγκεκριμένου τύπου οχήματος.
 4.2. Σε κάθε εγκεκριμένο τύπο θα χορηγείται αριθμός έγκρισης. Τα πρώτα δύο ψηφία του (επί του παρόντος 09, που αντιστοιχεί στη σειρά τροποποιήσεων 09) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν μπορεί να δώσει τον ίδιο αριθμό είτε στον ίδιο τύπο οχήματος εξοπλισμένο με άλλους τύπους καθισμάτων ή προσκεφάλων ή με καθίσματα αγκυρωμένα με διαφορετικό τρόπο στο όχημα (αυτό ισχύει για τα καθίσματα τόσο με όσο και χωρίς προσκέφαλα) είτε σε κάποιον άλλο τύπο οχήματος.
 4.3. Η έγκριση, επέκταση ή απόρριψη της έγκρισης τύπου οχήματος, σύμφωνα με τον παρόντα κανονισμό, κοινοποιείται στα μέρη της συμφωνίας τα οποία εφαρμόζουν τον παρόντα κανονισμό μέσω εντύπου σύμφωνου με το υπόδειγμα του παραρτήματος 1 του παρόντος κανονισμού.
 4.4. Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
 4.4.1. Έναν κύκλο που περιβάλλει το γράμμα «E», ακολουθούμενο από τον διακριτικό αριθμό της χώρας η οποία έχει χορηγήσει την έγκριση (2)·
 4.4.2. Τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης, δεξιά του κύκλου που περιγράφηκε στο σημείο 4.4.1 ανωτέρω.
 4.4.3. Ωστόσο, αν το όχημα είναι εξοπλισμένο με ένα ή περισσότερα καθίσματα στα οποία είναι τοποθετημένα ή μπορούν να τοποθετηθούν προσκέφαλα, εγκεκριμένα επειδή πληρούν τις απαιτήσεις των σημείων 5.1 και 5.2 κατωτέρω, μετά από τον αριθμό του παρόντος κανονισμού θα αναγράφονται τα γράμματα «RA». Το έντυπο το σύμφωνο με το υπόδειγμα του παραρτήματος 1 του παρόντος κανονισμού θα αναφέρει ποιο ή ποια είναι τα καθίσματα στα οποία είναι τοποθετημένα ή μπορούν να τοποθετηθούν προσκέφαλα. Η ένδειξη θα αναφέρει επίσης ότι τα υπόλοιπα καθίσματα του οχήματος, στα οποία δεν είναι τοποθετημένα ή δεν μπορούν να τοποθετηθούν προσκέφαλα, είναι εγκεκριμένα και πληρούν τις απαιτήσεις του σημείου 5.1 κατωτέρω του παρόντος κανονισμού.
 4.5. Αν το όχημα είναι σύμφωνο με τύπο οχήματος εγκεκριμένο βάσει ενός ή περισσότερων κανονισμών που επισυνάπτονται στη συμφωνία στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στο σημείο 4.4.1 ανωτέρω· σε μια τέτοια περίπτωση, ο κανονισμός και οι αριθμοί έγκρισης, καθώς και τα επιπρόσθετα σύμβολα όλων των κανονισμών βάσει των οποίων έχει χορηγηθεί έγκριση στη χώρα που έχει χορηγήσει έγκριση βάσει του παρόντος κανονισμού, τοποθετούνται σε κατακόρυφες στήλες στα δεξιά του συμβόλου που προβλέπεται στο σημείο


text:
4.4.1 ανωτέρω.
 4.6. Το σήμα έγκρισης πρέπει να είναι ευανάγνωστο και ανεξίτηλο.
 4.7. Το σήμα έγκρισης τοποθετείται κοντά ή πάνω στην πινακίδα με τα στοιχεία του οχήματος η οποία τοποθετείται από τον κατασκευαστή.
 4.8. Στο παράρτημα 2 του παρόντος κανονισμού παρέχονται παραδείγματα διατάξεων σημάτων έγκρισης.
 5. ΑΠΑΙΤΗΣΕΙΣ
 5.1. Γενικές απαιτήσεις
 5.1.1. Απαγορεύεται η τοποθέτηση πλευρικών καθισμάτων σε οχήματα των κατηγοριών M1, N1, M2 (κλάσης II, III και B) και M3 με τεχνικά επιτρεπτό μέγιστο βάρος φόρτωσης που δεν υπερβαίνει τους 10 τόνους (κλάσης II, III και B).
 5.1.2. Η διάταξη αυτή δεν εφαρμόζεται στα ασθενοφόρα ή στα οχήματα που προορίζονται για χρήση από τις ένοπλες δυνάμεις, τις υπηρεσίες πολιτικής προστασίας και τις δυνάμεις που είναι υπεύθυνες για τη διατήρηση της δημόσιας τάξης.
 5.2. Γενικές απαιτήσεις που ισχύουν για όλα τα καθίσματα των οχημάτων της κατηγορίας M1 (3)
 5.2.1. Κάθε σύστημα ρύθμισης και μετατόπισης, αν υπάρχει, πρέπει να περιλαμβάνει σύστημα ασφάλισης το οποίο πρέπει να είναι αυτόματης λειτουργίας.
 Τα συστήματα ασφάλισης για στηρίγματα βραχιόνων ή άλλες διατάξεις που αφορούν την άνεση των επιβατών δεν είναι απαραίτητα, εκτός αν η παρουσία αυτών των συσκευών προκαλεί πρόσθετο κίνδυνο τραυματισμού στους επιβάτες ενός οχήματος σε περίπτωση σύγκρουσης.
 Τα πτυσσόμενα καθίσματα ασφαλίζονται αυτόματα στη θέση χρήσης από τους επιβάτες.
 5.2.2. Το όργανο χειρισμού για την απασφάλιση του μηχανισμού που αναφέρεται στο σημείο 2.7 του παρόντος κανονισμού πρέπει να βρίσκεται στην εξωτερική πλευρά του καθίσματος κοντά στη θύρα. Πρέπει να είναι ευπρόσιτο ακόμη και για τον επιβάτη του καθίσματος που βρίσκεται ακριβώς πίσω από το εν λόγω κάθισμα.
 5.2.3. Τα οπίσθια μέρη των καθισμάτων που βρίσκονται στην περιοχή 1, όπως ορίζεται στο σημείο 6.8.1.1 κατωτέρω, πρέπει να υποβληθούν επιτυχώς στη δοκιμή για τη διασπορά της ενέργειας σύμφωνα με τις απαιτήσεις του παραρτήματος 6 του παρόντος κανονισμού.
 5.2.3.1. Η απαίτηση αυτή θεωρείται ότι πληρούται αν στις δοκιμές που διεξάγονται με τη διαδικασία που ορίζεται στο παράρτημα 6 του παρόντος κανονισμού η επιβράδυνση της ψευδοκεφαλής δεν υπερβαίνει τα 80 g συνεχώς για περισσότερο από 3 ms. Επιπλέον, καμία επικίνδυνη ακμή δεν πρέπει να εμφανίζεται κατά τη διάρκεια της δοκιμής ή να παραμένει μετά από αυτήν.
 5.2.3.2. Η απαίτηση του σημείου 5.2.3 δεν ισχύει για τα τελευταία προς τα πίσω καθίσματα, για τα καθίσματα που είναι πλάτη με πλάτη ή για τα καθίσματα που συμμορφώνονται με τις διατάξεις του κανονισμού 21 «Ενιαίες διατάξεις σχετικά με την έγκριση οχημάτων όσον αφορά τον εσωτερικό τους εξοπλισμό» (E/ECE/324 E/ECE/TRANS/505/Rev.1/Add.20/Rev.2, όπως τροποποιήθηκε την τελευταία φορά).
 5.2.4. Η επιφάνεια των οπίσθιων μερών των καθισμάτων δεν πρέπει να εμφανίζει επικίνδυνα τραχέα μέρη ή οξείες ακμές που είναι πιθανό να αυξήσουν τον κίνδυνο σοβαρού τραυματισμού για τους επιβάτες. Η απαίτηση αυτή θεωρείται ότι πληρούται αν η επιφάνεια των οπίσθιων μερών των καθισμάτων που δοκιμάζονται σύμφωνα με τους όρους που ορίζονται στο σημείο 6.1 κατωτέρω παρουσιάζει ακτίνες καμπυλότητας όχι μικρότερες από:
 2,5 mm στην περιοχή 1,
 5,0 mm στην περιοχή 2,
 3,2 mm στην περιοχή 3.
 Οι περιοχές αυτές ορίζονται στο σημείο 6.8.1 κατωτέρω.
 5.2.4.1. Η απαίτηση αυτή δεν ισχύει για:
 5.2.4.1.1. Τα μέρη των διαφόρων περιοχών


text:
που παρουσιάζουν προβολή μικρότερη από 3,2 mm από την περιβάλλουσα επιφάνεια, η οποία παρουσιάζει αμβλείες ακμές, με την προϋπόθεση ότι το ύψος της προβολής δεν είναι μεγαλύτερο από το ήμισυ του πλάτους της·
 5.2.4.1.2. Τα τελευταία προς τα πίσω καθίσματα, τα καθίσματα που είναι πλάτη με πλάτη ή τα καθίσματα που συμμορφώνονται με τις διατάξεις του κανονισμού 21 «Ενιαίες διατάξεις σχετικά με την έγκριση οχημάτων όσον αφορά τον εσωτερικό τους εξοπλισμό» (E/ECE/324 E/ECE/TRANS/505/Rev.1/Add.20/Rev.2, όπως τροποποιήθηκε την τελευταία φορά)·
 5.2.4.1.3. Τα οπίσθια μέρη των καθισμάτων που βρίσκονται κάτω από ένα οριζόντιο επίπεδο το οποίο διέρχεται από το χαμηλότερο σημείο R σε κάθε σειρά καθισμάτων. (Όταν οι σειρές των καθισμάτων έχουν διαφορετικό ύψος, αρχίζοντας από πίσω, το επίπεδο θα στρέφεται προς τα πάνω ή προς τα κάτω σχηματίζοντας ένα κατακόρυφο σκαλοπάτι το οποίο θα διέρχεται από το σημείο R της σειράς καθισμάτων που βρίσκεται αμέσως εμπρός)·
 5.2.4.1.4. Μέρη όπως το «εύκαμπτο συρμάτινο πλέγμα».
 5.2.4.2. Στην περιοχή 2, όπως ορίζεται στο σημείο 6.8.1.2 κατωτέρω, οι επιφάνειες μπορούν να παρουσιάζουν ακτίνα μικρότερη από 5 mm, αλλά όχι μικρότερη από 2,5 mm, με την προϋπόθεση ότι υποβάλλονται επιτυχώς στη δοκιμή για τη διασπορά της ενέργειας που ορίζεται στο παράρτημα 6 του παρόντος κανονισμού. Επιπλέον, οι επιφάνειες αυτές πρέπει να έχουν μαλακή επένδυση ώστε να αποφεύγεται η επαφή του κεφαλιού με τη δομή του σκελετού του καθίσματος.
 5.2.4.3. Αν οι περιοχές που ορίζονται ανωτέρω περιλαμβάνουν μέρη καλυμμένα με υλικό πιο μαλακό από σκληρότητα 50 Shore A, οι ανωτέρω απαιτήσεις, με εξαίρεση αυτές που αφορούν τη δοκιμή για τη διασπορά της ενέργειας σύμφωνα με τις απαιτήσεις του παραρτήματος 6, ισχύουν μόνο για τα άκαμπτα μέρη.
 5.2.5. Δεν πρέπει να εμφανιστεί αστοχία στον σκελετό του καθίσματος ή στην αγκύρωση του καθίσματος, στα συστήματα ρύθμισης και μετατόπισης ή στις διατάξεις ασφάλισής τους κατά τη διάρκεια ή μετά τις δοκιμές που ορίζονται στα σημεία 6.2 και 6.3 κατωτέρω. Μόνιμες παραμορφώσεις, περιλαμβανομένων των ρήξεων, μπορούν να γίνουν αποδεκτές, με την προϋπόθεση ότι δεν αυξάνουν τον κίνδυνο τραυματισμού σε περίπτωση σύγκρουσης και ότι συγκρατήθηκαν τα φορτία που ορίζονται στις προδιαγραφές.
 5.2.6. Δεν πρέπει να σημειωθεί απασφάλιση των συστημάτων ασφάλισης κατά τη διάρκεια των δοκιμών που περιγράφονται στο σημείο 6.3 κατωτέρω και στο παράρτημα 9 σημείο 2.1 του παρόντος κανονισμού.
 5.2.7. Μετά τις δοκιμές, τα συστήματα μετατόπισης που σκοπό έχουν να επιτρέπουν ή να διευκολύνουν την πρόσβαση των επιβατών πρέπει να είναι σε κατάσταση λειτουργίας· πρέπει να έχουν την ικανότητα, για μία φορά τουλάχιστον, να απασφαλίζονται και πρέπει να επιτρέπουν τη μετατόπιση του καθίσματος ή του μέρους του καθίσματος για το οποίο προορίζονται.
 Τα άλλα συστήματα μετατόπισης, καθώς και τα συστήματα ρύθμισης και τα συστήματα ασφάλισής τους, δεν απαιτείται να είναι σε κατάσταση λειτουργίας.
 Στην περίπτωση καθισμάτων εφοδιασμένων με προσκέφαλα, η αντοχή του ερεισινώτου και των διατάξεων ασφάλισής του θεωρείται ότι πληροί τις απαιτήσεις που ορίζονται στο σημείο 6.2 αν, μετά τη διεξαγωγή της δοκιμής σύμφωνα με το σημείο 6.4.3.6 κατωτέρω, δεν σημειώθηκε ρήξη του καθίσματος ή του ερεισινώτου: σε αντίθετη περίπτωση, πρέπει να αποδειχθεί ότι το κάθισμα είναι ικανό να καλύψει τις


text:
απαιτήσεις που ορίζονται στο σημείο 6.2 κατωτέρω.
 Στην περίπτωση καθισμάτων (πάγκων) με περισσότερες θέσεις καθημένων από προσκέφαλα και αν ο κατασκευαστής επιλέξει να μην εφαρμόσει 53 daNm κατά τη δοκιμή της παραγράφου 6.4, πρέπει, επιπλέον της δοκιμής της παραγράφου 6.4, να διεξάγεται η δοκιμή αντοχής του ερεισινώτου η οποία περιγράφεται στο σημείο 6.2.
 5.3. Γενικές προδιαγραφές που ισχύουν για τα καθίσματα των οχημάτων των κατηγοριών N1, N2 και N3 και για τα καθίσματα των οχημάτων των κατηγοριών M2 και M3 που δεν καλύπτονται από τον κανονισμό 80
 Με εξαίρεση τις διατάξεις του σημείου 5.1, οι απαιτήσεις ισχύουν επίσης για τα πλευρικά καθίσματα όλων των κατηγοριών οχημάτων.
 5.3.1. Τα καθίσματα και οι πάγκοι καθισμάτων πρέπει να είναι σταθερά στερεωμένα στο όχημα.
 5.3.2. Τα ολισθαίνοντα καθίσματα και οι πάγκοι καθισμάτων πρέπει να έχουν τη δυνατότητα να ασφαλίζονται αυτομάτως σε όλες τις προβλεπόμενες θέσεις.
 5.3.3. Τα ρυθμιζόμενα ερεισίνωτα πρέπει να έχουν τη δυνατότητα να ασφαλίζονται σε όλες τις προβλεπόμενες θέσεις.
 5.3.4. Όλα τα καθίσματα που μπορούν να γείρουν προς τα εμπρός ή έχουν αναδιπλούμενα ερεισίνωτα και τα πτυσσόμενα καθίσματα πρέπει να ασφαλίζονται αυτομάτως στη θέση χρήσης από τους επιβάτες.
 Οι απαιτήσεις αυτές δεν εφαρμόζονται για πτυσσόμενα καθίσματα που είναι τοποθετημένα στους χώρους για αναπηρικά αμαξίδια ή στους χώρους για όρθιους επιβάτες οχημάτων των κατηγοριών M2 ή M3 της κλάσης I, II ή A και πτυσσόμενα καθίσματα που είναι τοποθετημένα στις διόδους προσπέλασης οχημάτων κατηγορίας M2 ή M3.
 5.4. Εγκατάσταση των προσκεφάλων
 5.4.1. Ένα προσκέφαλο πρέπει να είναι εγκατεστημένο σε κάθε εξωτερικό πρόσθιο κάθισμα σε κάθε όχημα της κατηγορίας M1. Τα καθίσματα στα οποία είναι τοποθετημένα προσκέφαλα, τα οποία προορίζονται για τοποθέτηση σε άλλες θέσεις καθημένων και σε άλλες κατηγορίες οχημάτων, μπορούν επίσης να εγκρίνονται σύμφωνα με τον παρόντα κανονισμό.
 5.4.2. Ένα προσκέφαλο πρέπει να είναι εγκατεστημένο σε κάθε εξωτερικό πρόσθιο κάθισμα σε κάθε όχημα της κατηγορίας M2 με μέγιστη μάζα που δεν υπερβαίνει τα 3 500 kg και της κατηγορίας N1· τα προσκέφαλα που είναι εγκατεστημένα σε αυτά τα οχήματα πρέπει να συμμορφώνονται με τις απαιτήσεις του κανονισμού 25, όπως έχει τροποποιηθεί με τη σειρά τροποποιήσεων 04.
 5.5. Ειδικές απαιτήσεις για καθίσματα που είναι εφοδιασμένα ή μπορούν να εφοδιαστούν με προσκέφαλα
 5.5.1. Η παρουσία του προσκεφάλου δεν πρέπει να είναι πρόσθετη αιτία κινδύνου για τους επιβάτες του οχήματος. Ιδιαιτέρως, το προσκέφαλο δεν θα πρέπει σε καμία θέση χρήσης να παρουσιάζει τραχέα μέρη ή οξείες ακμές που είναι πιθανό να αυξήσουν τον κίνδυνο ή τη σοβαρότητα του τραυματισμού για τους επιβάτες.
 5.5.1.1. Τα μέρη των προσθίων και των οπισθίων όψεων των προσκεφάλων που βρίσκονται στην περιοχή 1, όπως ορίζεται στο σημείο 6.8.1.1.3 κατωτέρω, πρέπει να έχουν μαλακή επένδυση ούτως ώστε να αποφεύγεται η άμεση επαφή του κεφαλιού με τα στοιχεία του σκελετού και πρέπει να πληρούν τις απαιτήσεις του σημείου 5.2.4 ανωτέρω.
 5.5.1.2. Τα μέρη των προσθίων και των οπισθίων όψεων των προσκεφάλων που βρίσκονται στην περιοχή 2, όπως ορίζεται στο σημείο 6.8.1.2 κατωτέρω, πρέπει να έχουν μαλακή επένδυση ούτως ώστε να αποφεύγεται η άμεση επαφή του κεφαλιού με τα στοιχεία του σκελετού και


text:
πρέπει να πληρούν τις απαιτήσεις του σημείου 5.2.4 ανωτέρω που ισχύουν για τα οπίσθια μέρη των καθισμάτων που βρίσκονται στην περιοχή 2. Στην περίπτωση προσκεφάλων ενσωματωμένων στο ερεισίνωτο, η πρόσθια όψη του προσκεφάλου θεωρείται ως η περιοχή που βρίσκεται πάνω από ένα επίπεδο κάθετο στη γραμμή αναφοράς σε απόσταση 540 mm από το σημείο R και μεταξύ δύο κατακόρυφων διαμήκων επιπέδων που διέρχονται σε απόσταση 85 mm εκατέρωθεν της γραμμής αναφοράς.
 5.5.2. Τα μέρη των προσθίων και των οπισθίων όψεων των προσκεφάλων που βρίσκονται στην περιοχή 1, όπως ορίζεται στο σημείο 6.8.1.1.3 κατωτέρω, πρέπει να υποβάλλονται επιτυχώς στη δοκιμή απορρόφησης της ενέργειας.
 5.5.2.1. Η απαίτηση αυτή θεωρείται ότι πληρούται αν στις δοκιμές που διεξάγονται σύμφωνα με τη διαδικασία που ορίζεται στο παράρτημα 6 η επιβράδυνση της ψευδοκεφαλής δεν υπερβαίνει τα 80 g συνεχώς για περισσότερο από 3 ms. Επιπλέον, καμία επικίνδυνη ακμή δεν πρέπει να εμφανίζεται κατά τη διάρκεια της δοκιμής ή να παραμένει μετά από αυτή.
 5.5.3. Οι απαιτήσεις των σημείων 5.5.1 και 5.5.2 ανωτέρω δεν ισχύουν για τα μέρη των οπισθίων όψεων των προσκεφάλων που είναι σχεδιασμένα για να εγκαθίστανται σε καθίσματα πίσω από τα οποία δεν προβλέπεται άλλο κάθισμα.
 5.5.4. Το προσκέφαλο πρέπει να στερεώνεται στο κάθισμα ή στη δομή του οχήματος με τρόπο ώστε να μην προεξέχουν άκαμπτα και επικίνδυνα μέρη από την επενδυτική πλήρωση του προσκεφάλου ή από τη σύνδεσή του με το ερεισίνωτο ως αποτέλεσμα της πίεσης που ασκείται από την ψευδοκεφαλή κατά τη διάρκεια της δοκιμής.
 5.5.5. Στην περίπτωση καθίσματος εφοδιασμένου με προσκέφαλο, οι διατάξεις του σημείου 5.1.3 μπορούν, με τη συμφωνία της τεχνικής υπηρεσίας, να θεωρηθούν ότι πληρούνται αν το κάθισμα με εγκατεστημένο το προσκέφαλο συμμορφώνεται με τις διατάξεις του σημείου 5.5.2 ανωτέρω.
 5.6. Ύψος των προσκεφάλων
 5.6.1. Το ύψος των προσκεφάλων μετριέται όπως περιγράφεται στο σημείο 6.5 κατωτέρω.
 5.6.2. Για τα προσκέφαλα που δεν ρυθμίζονται καθ’ ύψος, το ύψος πρέπει να μην είναι μικρότερο από 800 mm στην περίπτωση των προσθίων καθισμάτων και 750 mm στην περίπτωση των λοιπών καθισμάτων.
 5.6.3. Για τα προσκέφαλα που ρυθμίζονται καθ’ ύψος:
 5.6.3.1. Το ύψος πρέπει να μην είναι μικρότερο από 800 mm στην περίπτωση των προσθίων καθισμάτων και 750 mm στην περίπτωση των λοιπών καθισμάτων· η τιμή αυτή λαμβάνεται σε μια θέση μεταξύ της υψηλότερης και της χαμηλότερης θέσης που μπορούν να προκύψουν από τη ρύθμιση·
 5.6.3.2. Δεν πρέπει να υπάρχει «θέση χρήσης» που θα έχει ύψος μικρότερο από 750 mm·
 5.6.3.3. Στην περίπτωση καθισμάτων εκτός από τα πρόσθια καθίσματα τα προσκέφαλα μπορούν να είναι έτσι ώστε να μπορούν να μετακινηθούν σε θέση που θα έχει ύψος μικρότερο από 750 mm, με την προϋπόθεση ότι ο επιβάτης θα μπορεί να αναγνωρίσει ότι μια τέτοια θέση δεν περιλαμβάνεται στη χρήση του προσκεφάλου·
 5.6.3.4. Στην περίπτωση των προσθίων καθισμάτων τα προσκέφαλα μπορούν να είναι έτσι ώστε να μπορούν να μετακινηθούν αυτομάτως, όταν το κάθισμα είναι κενό, σε θέση που θα έχει ύψος μικρότερο από 750 mm, με την προϋπόθεση ότι επιστρέφουν αυτομάτως στη θέση χρήσης όταν κάθεται επιβάτης στο κάθισμα.
 5.6.4. Οι διαστάσεις που αναφέρονται στα


text:
σημεία 5.6.2 και 5.6.3.1 ανωτέρω μπορούν να είναι μικρότερες από 800 mm στην περίπτωση των προσθίων καθισμάτων και 750 mm στην περίπτωση των λοιπών καθισμάτων για να αφήνουν αρκετό κενό μεταξύ του προσκεφάλου και της εσωτερικής επιφάνειας της οροφής, των παραθύρων ή οποιουδήποτε μέρους της δομής του οχήματος· ωστόσο το κενό δεν πρέπει να υπερβαίνει τα 25 mm. Στην περίπτωση καθισμάτων εφοδιασμένων με συστήματα μετατόπισης και/ή ρύθμισης, αυτό θα ισχύει για όλες τις θέσεις του καθίσματος. Επιπλέον, κατά παρέκκλιση από το σημείο 5.6.3.2 ανωτέρω, δεν πρέπει να υπάρχει «θέση χρήσης» που θα έχει ύψος μικρότερο από 700 mm.
 5.6.5. Κατά παρέκκλιση από τις απαιτήσεις ύψους που αναφέρονται στα σημεία 5.6.2 και 5.6.3.1 ανωτέρω, το ύψος των προσκεφάλων που είναι σχεδιασμένα για να τοποθετούνται σε οπίσθια κεντρικά καθίσματα ή θέσεις καθημένων δεν πρέπει να είναι μικρότερο από 700 mm.
 5.7. Στην περίπτωση καθίσματος που είναι εφοδιασμένο ή μπορεί να εφοδιαστεί με προσκέφαλο, πρέπει να επαληθεύονται οι διατάξεις των σημείων 5.2.3 και 5.5.2 ανωτέρω.
 5.7.1. Το ύψος του μέρους της διάταξης στο οποίο ακουμπά το κεφάλι, μετρημένο όπως περιγράφεται στο σημείο 6.5 κατωτέρω, πρέπει να μην είναι μικρότερο από 100 mm αν πρόκειται για προσκέφαλο ρυθμιζόμενο καθ’ ύψος.
 5.8. Πρέπει να μην υπάρχει κενό μεγαλύτερο από 60 mm μεταξύ του ερεισινώτου και του προσκεφάλου στην περίπτωση διάταξης που δεν είναι ρυθμιζόμενη καθ’ ύψος. Αν το προσκέφαλο είναι ρυθμιζόμενο καθ’ ύψος, πρέπει, στη χαμηλότερη θέση του, να μην απέχει περισσότερο από 25 mm από το άνω μέρος του ερεισινώτου. Στην περίπτωση καθισμάτων ή πάγκων καθισμάτων που είναι ρυθμιζόμενα καθ’ ύψος και είναι εφοδιασμένα με χωριστά προσκέφαλα, η απαίτηση αυτή πρέπει να επαληθεύεται για όλες τις θέσεις του καθίσματος ή του πάγκου καθισμάτων.
 5.9. Στην περίπτωση προσκεφάλων ενσωματωμένων στο ερεισίνωτο, η περιοχή που θα εξετάζεται έχει ως εξής:
 Πάνω από ένα επίπεδο κάθετο στη γραμμή αναφοράς σε απόσταση 540 mm από το σημείο R.
 Μεταξύ δύο κατακόρυφων διαμήκων επιπέδων που διέρχονται σε απόσταση 85 mm εκατέρωθεν της γραμμής αναφοράς. Στην περιοχή αυτή, επιτρέπονται ένα ή περισσότερα κενά τα οποία, ασχέτως του σχήματός τους, μπορούν να εμφανίζουν απόσταση «a» μεγαλύτερη από 60 mm όταν μετράται όπως περιγράφεται στο σημείο 6.7 κατωτέρω, με την προϋπόθεση ότι, μετά τη συμπληρωματική δοκιμή του σημείου 6.4.3.3.2 κατωτέρω, εξακολουθούν να πληρούνται οι απαιτήσεις του σημείου 5.12 κατωτέρω.
 5.10. Στην περίπτωση προσκεφάλων που είναι ρυθμιζόμενα καθ’ ύψος, επιτρέπονται ένα ή περισσότερα κενά τα οποία, ασχέτως του σχήματός τους, μπορούν να εμφανίζουν απόσταση «a» μεγαλύτερη από 60 mm όταν μετριέται όπως περιγράφεται στο σημείο 6.7 κατωτέρω, στο μέρος της διάταξης που χρησιμεύει ως προσκέφαλο, με την προϋπόθεση ότι, μετά τη συμπληρωματική δοκιμή του σημείου 6.4.3.3.2 κατωτέρω, εξακολουθούν να πληρούνται οι απαιτήσεις του σημείου 5.12 κατωτέρω.
 5.11. Το πλάτος του προσκεφάλου πρέπει να είναι τόσο ώστε να προσφέρει κατάλληλη στήριξη για το κεφάλι ενός ατόμου που κάθεται κανονικά. Όπως καθορίζεται σύμφωνα με τη διαδικασία που περιγράφεται 6.6 κατωτέρω, το προσκέφαλο πρέπει να καλύπτει επιφάνεια που θα εκτείνεται τουλάχιστον 85 mm και από τις δύο πλευρές του κατακόρυφου μέσου επιπέδου του καθίσματος για το


text:
οποίο προορίζεται το προσκέφαλο.
 5.12. Το προσκέφαλο και η αγκύρωσή του πρέπει να είναι έτσι ώστε η μέγιστη προς τα πίσω μετατόπιση X του κεφαλιού που επιτρέπει το προσκέφαλο, μετρούμενη σύμφωνα με τη στατική διαδικασία που ορίζεται στο σημείο 6.4.3 κατωτέρω, να είναι μικρότερη από 102 mm.
 5.13. Το προσκέφαλο και η αγκύρωσή του πρέπει να έχουν αρκετή αντοχή ώστε να μπορούν να κρατήσουν χωρίς ρήξη το φορτίο που ορίζεται στο σημείο 6.4.3.6 κατωτέρω. Στην περίπτωση προσκεφάλων ενσωματωμένων στο ερεισίνωτο, οι απαιτήσεις του παρόντος σημείου ισχύουν για το μέρος της δομής του ερεισινώτου που βρίσκεται πάνω από ένα επίπεδο κάθετο προς τη γραμμή αναφοράς σε απόσταση 540 mm από το σημείο R.
 5.14. Αν το προσκέφαλο είναι ρυθμιζόμενο, δεν πρέπει να είναι δυνατή η ύψωσή του πάνω από το ανώτατο ύψος λειτουργίας παρά μόνο με εκούσια ενέργεια εκ μέρους του χρήστη που δεν θα έχει σχέση με οποιαδήποτε ενέργεια σχετική με τη ρύθμισή του.
 5.15. Η αντοχή του ερεισινώτου και των διατάξεων ασφάλισής του θεωρείται ότι πληροί τις απαιτήσεις που ορίζονται στο σημείο 6.2 κατωτέρω όταν, μετά τη διεξαγωγή της δοκιμής σύμφωνα με το σημείο 6.4.3.6 κατωτέρω, δεν εμφανίζεται ρήξη του καθίσματος ή του ερεισινώτου· σε αντίθετη περίπτωση, πρέπει να αποδειχθεί ότι το κάθισμα είναι ικανό να καλύψει τις απαιτήσεις δοκιμών που ορίζονται στο σημείο 6.2 κατωτέρω.
 5.16. Ειδικές απαιτήσεις όσον αφορά την προστασία των επιβατών από τη μετατόπιση αποσκευών
 5.16.1. Ερεισίνωτα
 Τα ερεισίνωτα και/ή τα προσκέφαλα που είναι σε τέτοια θέση ώστε να αποτελούν το πρόσθιο όριο του χώρου αποσκευών, όταν όλα τα καθίσματα είναι εγκατεστημένα και στην κανονική θέση χρήσης όπως ορίζεται από τον κατασκευαστή, πρέπει να έχουν επαρκή αντοχή ώστε να προστατεύουν τους επιβάτες από τις αποσκευές που μετατοπίζονται σε μετωπική σύγκρουση. Η απαίτηση αυτή θεωρείται ότι πληρούται αν, κατά τη διάρκεια της δοκιμής που περιγράφεται στο παράρτημα 9 και μετά τη δοκιμή, τα ερεισίνωτα παραμένουν στη θέση τους και οι μηχανισμοί ασφάλισης παραμένουν σε θέση ασφαλισμένη. Ωστόσο, επιτρέπεται η παραμόρφωση των ερεισινώτων και των στηριγμάτων τους κατά τη διάρκεια της δοκιμής, με την προϋπόθεση ότι το πρόσθιο περίγραμμα των μερών του υπό δοκιμή ερεισινώτου και/ή προσκεφάλου, που έχουν σκληρότητα μεγαλύτερη από 50 Shore A, δεν κινείται εμπρός από ένα εγκάρσιο κατακόρυφο επίπεδο που διέρχεται από:
 α)
 Ένα σημείο 150 mm εμπρός από το σημείο R του εν λόγω καθίσματος, για τα μέρη του προσκεφάλου·
 β)
 Ένα σημείο 100 mm εμπρός από το σημείο R του εν λόγω καθίσματος, για τα μέρη του ερεισινώτου·
 εξαιρουμένων των φάσεων αναπήδησης των όγκων δοκιμών.
 Για τα ενσωματωμένα προσκέφαλα, το όριο μεταξύ του προσκεφάλου και του ερεισινώτου ορίζεται από το επίπεδο το κάθετο στη γραμμή αναφοράς σε απόσταση 540 mm από το σημείο R.
 Όλες οι μετρήσεις λαμβάνονται στο διάμηκες μέσο επίπεδο του αντίστοιχου καθίσματος ή θέσης καθημένου για κάθε θέση καθημένου που αποτελεί το πρόσθιο όριο του χώρου αποσκευών.
 Κατά τη διάρκεια της δοκιμής που περιγράφεται στο παράρτημα 9, οι όγκοι δοκιμών πρέπει να παραμένουν πίσω από το ή τα εν λόγω ερεισίνωτα. Σε περίπτωση βλάβης σε συσπειρωτήρα ζώνης ασφαλείας,


text:
πρέπει να επαληθεύεται ότι ο συσπειρωτήρας ασφαλίζεται ως αποτέλεσμα της δοκιμής ή ότι μπορεί να ασφαλιστεί με χειροκίνητο τράβηγμα του ιμάντα.
 5.16.2. Συστήματα διαχωρισμού
 Μετά από αίτηση του κατασκευαστή του οχήματος, η δοκιμή που περιγράφεται στο παράρτημα 9 μπορεί να διεξαχθεί με εγκατεστημένα τα συστήματα διαχωρισμού, αν τα συστήματα αυτά τοποθετούνται ως συνήθης εξοπλισμός για τον συγκεκριμένο τύπο οχήματος.
 Τα συστήματα διαχωρισμού, τα δίχτυα ή τα συρμάτινα δικτυωτά που τοποθετούνται πάνω από τα ερεισίνωτα στην κανονική θέση χρήσης τους, πρέπει να δοκιμάζονται σύμφωνα με το σημείο 2.2 του παραρτήματος 9.
 Η απαίτηση αυτή θεωρείται ότι πληρούται αν, κατά τη διάρκεια της δοκιμής, τα συστήματα διαχωρισμού παραμένουν στη θέση τους. Ωστόσο, επιτρέπεται η παραμόρφωση των συστημάτων διαχωρισμού, με την προϋπόθεση ότι το πρόσθιο περίγραμμα του συστήματος διαχωρισμού (περιλαμβανομένων των μερών των υπό δοκιμή ερεισινώτων και/ή προσκεφάλων με σκληρότητα μεγαλύτερη από 50 Shore A) δεν κινείται εμπρός από ένα εγκάρσιο κατακόρυφο επίπεδο που διέρχεται από:
 α)
 Ένα σημείο 150 mm εμπρός από το σημείο R του εν λόγω καθίσματος, για τα μέρη του προσκεφάλου·
 β)
 Ένα σημείο 100 mm εμπρός από το σημείο R του εν λόγω καθίσματος, για τα μέρη του ερεισινώτου και τα μέρη του συστήματος διαχωρισμού εκτός από το προσκέφαλο.
 Για τα ενσωματωμένα προσκέφαλα, το όριο μεταξύ του προσκεφάλου και του ερεισινώτου είναι αυτό που ορίζεται στο σημείο 5.16.1.
 Όλες οι μετρήσεις λαμβάνονται στο διάμηκες μέσο επίπεδο του αντίστοιχου καθίσματος ή θέσης καθημένου για κάθε θέση καθημένου που αποτελεί το πρόσθιο όριο του χώρου αποσκευών.
 Μετά τη δοκιμή, δεν πρέπει να εμφανίζονται οξείες ή τραχείες ακμές που είναι πιθανό να αυξήσουν τον κίνδυνο ή τη σοβαρότητα του τραυματισμού των επιβατών. Σε περίπτωση βλάβης σε συσπειρωτήρα ζώνης ασφαλείας, πρέπει να επαληθεύεται ότι ο συσπειρωτήρας είναι ήδη ασφαλισμένος ή ότι μπορεί να ασφαλιστεί με χειροκίνητο τράβηγμα του ιμάντα.
 5.16.3. Οι απαιτήσεις που αναφέρονται στα σημεία 5.16.1. και 5.16.2. ανωτέρω δεν ισχύουν για τα συστήματα συγκράτησης αποσκευών που ενεργοποιούνται αυτομάτως σε περίπτωση σύγκρουσης. Ο κατασκευαστής πρέπει να αποδείξει με τρόπο ικανοποιητικό για την τεχνική υπηρεσία ότι η προστασία που παρέχουν τα συστήματα αυτά είναι ισοδύναμη με αυτή που περιγράφεται στα σημεία 5.16.1. και 5.16.2.
 6. ΔΟΚΙΜΕΣ
 6.1. Γενικές προδιαγραφές που ισχύουν για όλες τις δοκιμές
 6.1.1. Το ερεισίνωτο, αν είναι ρυθμιζόμενο, ασφαλίζεται σε θέση που αντιστοιχεί σε κλίση προς τα πίσω όσο το δυνατόν πλησιέστερη προς 25 ° από την κατακόρυφο της γραμμής αναφοράς του κορμού του ανδρεικέλου που αναφέρεται στο παράρτημα 3, εκτός αν υπάρχει αντίθετη ένδειξη του κατασκευαστή.
 6.1.2. Όταν ένα κάθισμα, ο μηχανισμός ασφάλισής του και η εγκατάστασή του είναι ίδια ή συμμετρικά σε σχέση με άλλο κάθισμα εγκατεστημένο στο όχημα, η τεχνική υπηρεσία μπορεί να δοκιμάσει ένα μόνο από τα καθίσματα αυτά.
 6.1.3. Στην περίπτωση καθισμάτων με ρυθμιζόμενα προσκέφαλα, οι δοκιμές διεξάγονται με τα προσκέφαλα τοποθετημένα στην πλέον δυσμενή θέση (γενικά, στην υψηλότερη θέση) που επιτρέπεται από το σύστημα ρύθμισής τους.
 6.1.4. Τα πτυσσόμενα καθίσματα πρέπει να υποβάλλονται σε δοκιμή στη θέση χρήσης από τους επιβάτες.
 6.2. Δοκιμή αντοχής του ερεισινώτου και των συστημάτων ρύθμισής του
 6.2.1. Εφαρμόζεται


text:
δύναμη η οποία παράγει ροπή 53 daNm ως προς το σημείο R, με διαμήκη διεύθυνση και κατευθυνόμενη προς τα οπίσω στο ανώτερο τμήμα της δομής του ερεισινώτου, διαμέσου ενός στοιχείου που αναπαριστά την πλάτη του ανδρεικέλου που αναφέρεται στο παράρτημα 3 του παρόντος κανονισμού. Στην περίπτωση πάγκου καθισμάτων, όπου μέρος ή το σύνολο του σκελετού υποστήριξης (περιλαμβανομένου του σκελετού υποστήριξης των προσκεφάλων) είναι κοινό για περισσότερες από μία θέσεις καθημένων, η δοκιμή διεξάγεται ταυτόχρονα για όλες αυτές τις θέσεις καθημένων.
 6.3. Δοκιμή αντοχής της αγκύρωσης του καθίσματος και των συστημάτων ρύθμισης, ασφάλισης και μετατόπισης
 6.3.1. Μια διαμήκης οριζόντια επιβράδυνση ή, κατ’ επιλογήν του αιτούντος, επιτάχυνση όχι μικρότερη από 20 g εφαρμόζεται για 30 χιλιοστά του δευτερολέπτου σε κάποια κατεύθυνση στο σύνολο του κελύφους του οχήματος κατά προσομοίωση μετωπικής σύγκρουσης, σύμφωνα με τις απαιτήσεις του παραρτήματος 7 σημείο 1. Μετά από αίτηση του κατασκευαστή, μπορεί εναλλακτικά να χρησιμοποιηθεί ο παλμός δοκιμών που περιγράφεται στο παράρτημα 9 — προσάρτημα.
 6.3.2. Μια διαμήκης επιβράδυνση ή, κατ’ επιλογήν του αιτούντος, επιτάχυνση σύμφωνα με τις απαιτήσεις του σημείου 6.3.1 εφαρμόζεται κατά προσομοίωση οπίσθιας σύγκρουσης.
 6.3.3. Οι απαιτήσεις των σημείων 6.3.1 και 6.3.2 ανωτέρω επαληθεύονται για όλες τις θέσεις του καθίσματος. Στην περίπτωση καθισμάτων εφοδιασμένων με ρυθμιζόμενο προσκέφαλο, οι δοκιμές διεξάγονται με τα προσκέφαλα τοποθετημένα στην πλέον δυσμενή θέση (γενικά, στην υψηλότερη θέση) που επιτρέπεται από το σύστημα ρύθμισής τους. Κατά τη διάρκεια της δοκιμής το κάθισμα πρέπει να έχει τέτοια θέση ώστε κανένας εξωτερικός παράγοντας να μην μπορεί να εμποδίσει την απασφάλιση των συστημάτων ασφάλισης.
 Οι προϋποθέσεις αυτές πρέπει να θεωρηθεί ότι πληρούνται αν το κάθισμα δοκιμαστεί αφού πρώτα ρυθμιστεί στις ακόλουθες θέσεις:
 Η κατά μήκος ρύθμιση ασφαλίζεται μία εγκοπή ή 10 mm πίσω από την πλέον εμπρόσθια κανονική θέση οδήγησης ή θέση χρήσης, όπως ορίζεται από τον κατασκευαστή (για τα καθίσματα με ανεξάρτητη κατακόρυφη ρύθμιση, το μαξιλάρι τοποθετείται στην υψηλότερη θέση)·
 Η κατά μήκος ρύθμιση ασφαλίζεται μία εγκοπή ή 10 mm εμπρός από την πλέον οπίσθια κανονική θέση οδήγησης ή θέση χρήσης, όπως ορίζεται από τον κατασκευαστή (για τα καθίσματα με ανεξάρτητη κατακόρυφη ρύθμιση, το μαξιλάρι τοποθετείται στη χαμηλότερη θέση), και, όπου ενδείκνυται, σύμφωνα με τις απαιτήσεις του σημείου 6.3.4 κατωτέρω.
 6.3.4. Στις περιπτώσεις όπου η διαρρύθμιση των συστημάτων ασφάλισης είναι τέτοια ώστε, σε μια θέση καθημένου εκτός από αυτές που ορίζονται στο σημείο 6.3.3 ανωτέρω, η κατανομή των δυνάμεων στις διατάξεις ασφάλισης και τις αγκυρώσεις των καθισμάτων θα ήταν λιγότερο ευνοϊκή σε σχέση με τις δύο διαμορφώσεις που ορίζονται στο σημείο 6.3.3 ανωτέρω, οι δοκιμές διεξάγονται με βάση αυτή τη λιγότερο ευνοϊκή θέση.
 6.3.5. Οι συνθήκες της δοκιμής του σημείου 6.3.1 ανωτέρω θεωρείται ότι ικανοποιούνται αν, μετά από αίτηση του κατασκευαστή, αντικατασταθούν από δοκιμή σύγκρουσης του πλήρους οχήματος σε κατάσταση λειτουργίας πάνω σε άκαμπτο εμπόδιο, όπως ορίζεται στο σημείο 2 του παραρτήματος 7 του παρόντος κανονισμού. Στην περίπτωση αυτή, το κάθισμα ρυθμίζεται με τους πλέον δυσμενείς όρους κατανομής των τάσεων στο σύστημα αγκύρωσης όπως προβλέπεται στα σημεία 6.1.1, 6.3.3 και 6.3.4 ανωτέρω.
 6.4. Δοκιμή των επιδόσεων του προσκεφάλου
 6.4.1. Αν το προσκέφαλο είναι


text:
ρυθμιζόμενο, τοποθετείται στην πλέον δυσμενή θέση (γενικά στην υψηλότερη θέση) που επιτρέπεται από το σύστημα ρύθμισής του.
 6.4.2. Στην περίπτωση πάγκου καθισμάτων, όπου μέρος ή το σύνολο του σκελετού υποστήριξης (περιλαμβανομένου του σκελετού υποστήριξης των προσκεφάλων) είναι κοινό για περισσότερες από μία θέσεις καθημένων, η δοκιμή διεξάγεται ταυτόχρονα για όλες αυτές τις θέσεις καθημένων.
 6.4.3. Δοκιμή
 6.4.3.1. Όλες οι γραμμές, περιλαμβανομένων των προβολών της γραμμής αναφοράς, σημειώνονται στο κατακόρυφο μέσω επίπεδο του υπό δοκιμή καθίσματος ή θέσης καθημένου (βλέπε παράρτημα 5 του παρόντος κανονισμού).
 6.4.3.2. Η μετατοπισμένη γραμμή αναφοράς προσδιορίζεται με την εφαρμογή, στο μέρος που προσομοιώνει την πλάτη του ανδρεικέλου που αναφέρεται στο παράρτημα 3 του παρόντος κανονισμού, αρχικής δύναμης που παράγει ροπή 37,3 daNm προς τα πίσω γύρω από το σημείο R. Στην περίπτωση ταυτόχρονης δοκιμής πάγκου καθισμάτων, η οπίσθια ροπή πρέπει να εφαρμόζεται σε όλες τις θέσεις καθημένων του πάγκου ταυτόχρονα, ανεξάρτητα από το αν η θέση διαθέτει ή όχι προσκέφαλο.
 6.4.3.3. Με μια σφαιρική ψευδοκεφαλή διαμέτρου 165 mm, μια αρχική δύναμη που παράγει ροπή 37,3 daNm γύρω από το σημείο R εφαρμόζεται κάθετα προς τη μετατοπισμένη γραμμή αναφοράς σε απόσταση 65 mm κάτω από την κορυφή του προσκεφάλου, ενώ η γραμμή αναφοράς διατηρείται στη μετατοπισμένη θέση της σύμφωνα με το σημείο 6.4.3.2 ανωτέρω. Στην περίπτωση ταυτόχρονης δοκιμής πάγκου καθισμάτων, η δύναμη πρέπει να εφαρμόζεται ταυτόχρονα σε όλα τα προσκέφαλα που υπάρχουν στον πάγκο καθισμάτων.
 6.4.3.3.1. Αν η ύπαρξη κενών δεν επιτρέπει την εφαρμογή της δύναμης που ορίζεται στο σημείο 6.4.3.3 ανωτέρω σε απόσταση 65 mm από την κορυφή του προσκεφάλου, η απόσταση μπορεί να μειωθεί με τρόπο ώστε ο άξονας της δύναμης να διέρχεται από την κεντρική γραμμή του στοιχείου του σκελετού που είναι πλησιέστερο προς το κενό.
 6.4.3.3.2. Στις περιπτώσεις που περιγράφονται στα σημεία 5.9 και 5.10 ανωτέρω, η δοκιμή επαναλαμβάνεται με την εφαρμογή σε κάθε κενό, με χρήση σφαίρας διαμέτρου 165 mm, μιας δύναμης η οποία:
 Διέρχεται από το κέντρο βάρους του μικρότερου τμήματος του κενού, ακολουθώντας εγκάρσια επίπεδα παράλληλα με τη γραμμή αναφοράς, και
 Αναπαράγει ροπή 37,3 daNm γύρω από το σημείο R.
 6.4.3.4. Προσδιορίζεται η εφαπτομένη Y της σφαιρικής ψευδοκεφαλής, παράλληλη με τη μετατοπισμένη γραμμή αναφοράς.
 6.4.3.5. Μετριέται η απόσταση X, που προβλέπεται στο σημείο 5.12 ανωτέρω, μεταξύ της εφαπτομένης Y και της μετατοπισμένης γραμμής αναφοράς.
 6.4.3.6. Για να ελεγχθεί η αποτελεσματικότητα του προσκεφάλου, το αρχικό φορτίο που ορίζεται στα σημεία 6.4.3.3 και 6.4.3.3.2 αυξάνεται σε 89 daN, εκτός αν συμβεί νωρίτερα η ρήξη του καθίσματος ή του ερεισινώτου. Κατόπιν αιτήματος του κατασκευαστή, το φορτίο του σημείου 6.4.3.2 αυξάνεται ταυτόχρονα στα 53 daNm για θέσεις καθημένων χωρίς προσκέφαλα, μόνο για να καταστεί δυνατή η ταυτόχρονη συμμόρφωση με τα σημεία 5.15 και 6.2.
 6.5. Προσδιορισμός του ύψους του προσκεφάλου
 6.5.1. Όλες οι γραμμές, περιλαμβανομένης της προβολής της γραμμής αναφοράς, σημειώνονται στο κατακόρυφο μέσο επίπεδο του υπό δοκιμή καθίσματος ή της θέσης καθημένου, και η τομή του επιπέδου αυτού με το κάθισμα προσδιορίζει το περίγραμμα του προσκεφάλου και του ερεισινώτου (βλέπε σχήμα 1 του παραρτήματος 4 του παρόντος κανονισμού).
 6.5.2. Το ανδρείκελο που περιγράφεται


text:
στο παράρτημα 3 του παρόντος κανονισμού τοποθετείται σε κανονική θέση στο κάθισμα.
 6.5.3. Στη συνέχεια, στο υπό δοκιμή κάθισμα, η προβολή της γραμμής αναφοράς του ανδρεικέλου που παρουσιάζεται στο παράρτημα 3 του παρόντος κανονισμού σημειώνεται στο επίπεδο που ορίζεται στο σημείο 6.4.3.1 ανωτέρω.
 Η εφαπτομένη S της κορυφής του προσκεφάλου σημειώνεται κάθετη με τη γραμμή αναφοράς.
 6.5.4. Η απόσταση «h» από το σημείο R ως την εφαπτομένη S είναι το ύψος που πρέπει να λαμβάνεται υπόψη για την εφαρμογή των απαιτήσεων του σημείου 5.6 ανωτέρω.
 6.6. Προσδιορισμός του πλάτους του προσκεφάλου (βλέπε σχήμα 2 του παραρτήματος 4 του παρόντος κανονισμού)
 6.6.1. Το επίπεδο S1, κάθετο στη γραμμή αναφοράς και ευρισκόμενο 65 mm κάτω από την εφαπτομένη S που ορίζεται στο σημείο 6.5.3 ανωτέρω, προσδιορίζει ένα τμήμα του προσκεφάλου που ορίζεται από το περίγραμμα C.
 6.6.2. Το πλάτος του προσκεφάλου που πρέπει να λαμβάνεται υπόψη για την εφαρμογή των απαιτήσεων του σημείου 5.11 ανωτέρω, είναι η απόσταση «L» που μετριέται στο επίπεδο S1 μεταξύ των κατακόρυφων διαμήκων επιπέδων P και P’.
 6.6.3. Το πλάτος του προσκεφάλου προσδιορίζεται επίσης, αν είναι απαραίτητο, στο επίπεδο το κάθετο με τη γραμμή αναφοράς 635 mm πάνω από το σημείο R του καθίσματος, απόσταση η οποία μετριέται κατά μήκος της γραμμής αναφοράς.
 6.7. Προσδιορισμός της απόστασης «a» των κενών του προσκεφάλου (βλέπε παράρτημα 8 του παρόντος κανονισμού)
 6.7.1. Η απόσταση «a» προσδιορίζεται για κάθε κενό και σε σχέση με την πρόσθια όψη του προσκεφάλου, με μια σφαίρα διαμέτρου 165 mm.
 6.7.2. Η σφαίρα τίθεται σε επαφή με το κενό σε ένα σημείο της περιοχής του κενού που επιτρέπει τη μέγιστη διείσδυση της σφαίρας, έχοντας υπόψη ότι δεν εφαρμόζεται φορτίο.
 6.7.3. Η απόσταση μεταξύ των δύο σημείων επαφής της σφαίρας με το κενό θα αποτελεί την απόσταση «a» που πρέπει να λαμβάνεται υπόψη για την αξιολόγηση των διατάξεων στο πλαίσιο των σημείων 5.9 και 5.10 ανωτέρω.
 6.8. Δοκιμές για τον έλεγχο της διασποράς ενέργειας στο ερεισίνωτο και το προσκέφαλο
 6.8.1. Οι επιφάνειες των οπισθίων μερών των καθισμάτων που θα ελεγχθούν είναι αυτές που βρίσκονται στις περιοχές που ορίζονται κατωτέρω με τις οποίες μπορεί να έλθει σε επαφή μια σφαίρα διαμέτρου 165 mm όταν το κάθισμα είναι εγκατεστημένο στο όχημα.
 6.8.1.1. Περιοχή 1
 6.8.1.1.1. Στην περίπτωση ξεχωριστών καθισμάτων χωρίς προσκέφαλα, η περιοχή αυτή θα περιλαμβάνει το οπίσθιο μέρος του ερεισινώτου μεταξύ των κατακόρυφων διαμήκων επιπέδων που βρίσκονται σε απόσταση 100 mm εκατέρωθεν του διαμήκους μέσου επιπέδου της κεντρικής γραμμής του καθίσματος, και πάνω από ένα επίπεδο κάθετο στη γραμμή αναφοράς 100 mm κάτω από την κορυφή του ερεισινώτου.
 6.8.1.1.2. Στην περίπτωση πάγκου καθισμάτων χωρίς προσκέφαλα, η περιοχή αυτή θα εκτείνεται μεταξύ των κατακόρυφων διαμήκων επιπέδων που βρίσκονται σε απόσταση 100 mm εκατέρωθεν του διαμήκους μέσου επιπέδου της κάθε ορισμένης εξωτερικής θέσης καθημένου, όπως έχουν οριστεί από τον κατασκευαστή, και πάνω από ένα επίπεδο κάθετο στη γραμμή αναφοράς 100 mm κάτω από την κορυφή του ερεισινώτου.
 6.8.1.1.3. Στην περίπτωση καθισμάτων ή πάγκου καθισμάτων με προσκέφαλα, η περιοχή αυτή θα εκτείνεται μεταξύ των κατακόρυφων διαμήκων επιπέδων, εκατέρωθεν και σε απόσταση


text:
70 mm από το διάμηκες μέσο επίπεδο του εξεταζόμενου καθίσματος ή της θέσης καθημένου και πάνω από το επίπεδο το κάθετο προς τη γραμμή αναφοράς σε απόσταση 635 mm από το σημείο R. Για τη δοκιμή, το προσκέφαλο, αν είναι ρυθμιζόμενο θα τοποθετείται στην πλέον δυσμενή θέση (γενικά στην υψηλότερη) που επιτρέπεται από το σύστημα ρύθμισής του.
 6.8.1.2. Περιοχή 2
 6.8.1.2.1. Στην περίπτωση καθισμάτων ή πάγκου καθισμάτων χωρίς προσκέφαλα και καθισμάτων ή πάγκου καθισμάτων με αποσπώμενα ή χωριστά προσκέφαλα, η περιοχή 2 θα εκτείνεται πάνω από ένα επίπεδο κάθετο προς τη γραμμή αναφοράς σε απόσταση 100 mm από την κορυφή του ερεισινώτου, εξαιρουμένων των μερών της περιοχής 1.
 6.8.1.2.2. Στην περίπτωση καθισμάτων ή πάγκου καθισμάτων με ενσωματωμένα προσκέφαλα, η περιοχή 2 θα εκτείνεται πάνω από ένα επίπεδο κάθετο προς τη γραμμή αναφοράς σε απόσταση 440 mm από το σημείο R του εξεταζόμενου καθίσματος ή της θέσης καθημένου, εξαιρουμένων των μερών της περιοχής 1.
 6.8.1.3. Περιοχή 3
 6.8.1.3.1. Η περιοχή 3 ορίζεται ως το μέρος του ερεισινώτου του καθίσματος ή του πάγκου καθισμάτων που βρίσκεται πάνω από τα οριζόντια επίπεδα που ορίζονται στο σημείο 5.2.4.1.3 ανωτέρω, εξαιρουμένων των μερών της περιοχής 1 και της περιοχής 2.
 6.9. Ισοδύναμες μέθοδοι δοκιμής
 Αν χρησιμοποιηθεί μέθοδος δοκιμής διαφορετική από αυτές που ορίζονται στα σημεία 6.2, 6.3, 6.4 ανωτέρω και στο παράρτημα 6, πρέπει να αποδειχθεί η ισοδυναμία της.
 7. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής πρέπει να είναι σύμφωνες με όσα ορίζονται στη συμφωνία (πίνακας 1, E/ECE/324-E/ECE/TRANS/505/Rev.3), με τις ακόλουθες απαιτήσει:
 7.1. Κάθε όχημα που έχει εγκριθεί σύμφωνα με τον παρόντα κανονισμό πρέπει να είναι κατασκευασμένο με τρόπο ώστε να συμμορφώνεται με τον εγκεκριμένο τύπο πληρώντας τις απαιτήσεις που ορίζονται στο σημείο 5. ανωτέρω. Ωστόσο, στην περίπτωση προσκεφάλων όπως ορίζονται στα σημεία 2.12.2 και 2.12.3 ανωτέρω, ένα όχημα μπορεί να συμμορφώνεται με τον εγκεκριμένο τύπο οχήματος, ακόμη και αν διατίθεται στο εμπόριο με καθίσματα στα οποία δεν έχουν τοποθετηθεί προσκέφαλα.
 7.2. Η αρχή έγκρισης τύπου που χορήγησε την έγκριση τύπου μπορεί ανά πάσα στιγμή να επαληθεύσει τις μεθόδους ελέγχου της συμμόρφωσης που εφαρμόζονται σε κάθε μονάδα παραγωγής. Η αρχή μπορεί επίσης να διενεργεί τυχαίες δοκιμές σε οχήματα της σειράς παραγωγής όσον αφορά τις απαιτήσεις που ορίζονται στο σημείο 5. ανωτέρω.
 8. ΚΥΡΩΣΕΙΣ ΓΙΑ ΤΗ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 8.1. Η έγκριση που χορηγείται σε τύπο οχήματος σύμφωνα με τον παρόντα κανονισμό μπορεί να ανακληθεί αν δεν πληρούνται οι απαιτήσεις που ορίζονται στο ανωτέρω σημείο 7.1 ή αν το όχημα απέτυχε στους ελέγχους που προσδιορίζονται στο ανωτέρω σημείο 7.
 8.2. Εάν κάποιο συμβαλλόμενο μέρος της συμφωνίας, το οποίο εφαρμόζει τον παρόντα κανονισμό, ανακαλέσει έγκριση που έχει χορηγήσει κατά το παρελθόν, πρέπει να ενημερώσει άμεσα τα υπόλοιπα συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης σύμφωνου με το υπόδειγμα που παρατίθεται στο παράρτημα 1 του παρόντος κανονισμού.
 9. ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΟΣΟΝ ΑΦΟΡΑ ΤΑ ΚΑΘΙΣΜΑΤΑ, ΤΙΣ ΑΓΚΥΡΩΣΕΙΣ ΤΟΥΣ ΚΑΙ/Η ΤΑ ΠΡΟΣΚΕΦΑΛΑ ΤΟΥΣ
 9.1. Κάθε τροποποίηση του τύπου οχήματος όσον αφορά τα καθίσματα, τις αγκυρώσεις τους και/ή τα


text:
προσκέφαλα κοινοποιείται στην αρχή έγκρισης τύπου που ενέκρινε τον τύπο οχήματος. Στη συνέχεια, η αρχή μπορεί είτε:
 9.1.1. Να θεωρήσει ότι οι τροποποιήσεις είναι απίθανο να έχουν σημαντικές αρνητικές επιπτώσεις και ότι σε κάθε περίπτωση το όχημα εξακολουθεί να ικανοποιεί τις απαιτήσεις· είτε
 9.1.2. Να θεωρήσει ότι οι τροποποιήσεις είναι αρκετά ασήμαντες για τα αποτελέσματα που ορίζονται στα σημεία 6.2, 6.3 και 6.4 ανωτέρω ώστε να επαληθεύονται με υπολογισμούς βασισμένους στα αποτελέσματα της δοκιμής έγκρισης· είτε
 9.1.3. Να ζητήσει από την τεχνική υπηρεσία που είναι αρμόδια για τη διενέργεια των δοκιμών να υποβάλει πρόσθετη έκθεση.
 9.2. Η επιβεβαίωση ή η άρνηση της έγκρισης, όπου θα διευκρινίζονται οι τροποποιήσεις, κοινοποιείται στα μέρη της συμφωνίας που εφαρμόζουν τον παρόντα κανονισμό βάσει της διαδικασίας που ορίζεται στο σημείο 4.3 ανωτέρω.
 9.3. Η αρχή έγκρισης τύπου η οποία έχει χορηγήσει επέκταση της έγκρισης εκχωρεί αύξοντα αριθμό σε κάθε αίτηση επέκτασης της έγκρισης και ενημερώνει σχετικά τα υπόλοιπα συμβαλλόμενα μέρη της συμφωνίας του 1958, τα οποία εφαρμόζουν τον παρόντα κανονισμό, μέσω εντύπου κοινοποίησης σύμφωνου με το υπόδειγμα που παρατίθεται στο παράρτημα 1 του παρόντος κανονισμού.
 10. ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣ
 10.1. Αν ο κάτοχος της έγκρισης διακόψει οριστικά την παραγωγή μιας συσκευής εγκεκριμένης σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Με την παραλαβή της σχετικής κοινοποίησης, η εν λόγω υπηρεσία ενημερώνει σχετικά τα λοιπά συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω ενός εντύπου κοινοποίησης, που είναι σύμφωνο με το υπόδειγμα του παραρτήματος 1 του παρόντος κανονισμού.
 11. ΟΔΗΓΙΕΣ ΧΡΗΣΗΣ
 11.1. Για τα καθίσματα που είναι εξοπλισμένα με ρυθμιζόμενα προσκέφαλα, οι παραγωγοί παρέχουν οδηγίες σχετικά με τον τρόπο λειτουργίας, ρύθμισης, ασφάλισης και, όπου ισχύει, αφαίρεσης των προσκεφάλων.
 12. ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΑΡΧΩΝ
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και της αρχής έγκρισης τύπου που χορηγεί εγκρίσεις και στις οποίες πρέπει να αποστέλλονται τα εκδιδόμενα σε άλλες χώρες έντυπα τα οποία πιστοποιούν την έγκριση ή την επέκταση ή την απόρριψη ή την ανάκληση της έγκρισης.
 13. ΜΕΤΑΒΑΤΙΚΕΣ ΔΙΑΤΑΞΕΙΣ
 13.1. Από την ημερομηνία της επίσημης έναρξης της ισχύος της σειράς τροποποιήσεων 06 του παρόντος κανονισμού, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 06.
 13.2. Από την 1η Οκτωβρίου 1999, τα συμβαλλόμενα μέρη που εφαρμόζουν τον παρόντα κανονισμό θα χορηγούν εγκρίσεις μόνο αν πληρούνται οι απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 06.
 13.3. Από την 1η Οκτωβρίου 2001, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται την αναγνώριση εγκρίσεων που δεν είχαν χορηγηθεί σύμφωνα με τη σειρά τροποποιήσεων 06 του παρόντος κανονισμού.
 13.4. Από την ημερομηνία της επίσημης έναρξης της ισχύος της σειράς τροποποιήσεων 07 του παρόντος κανονισμού, κανένα συμβαλλόμενο μέρος


text:
που εφαρμόζει τον παρόντα κανονισμό δεν αρνείται τη χορήγηση εγκρίσεων σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 07.
 13.5. Αρχής γενομένης 24 μήνες από την ημερομηνία έναρξης της ισχύος της σειράς τροποποιήσεων 07, τα συμβαλλόμενα μέρη που εφαρμόζουν τον παρόντα κανονισμό θα χορηγούν έγκριση μόνο αν ο προς έγκριση τύπος οχήματος συμμορφώνεται με τις απαιτήσεις του παρόντος κανονισμού όπως έχει τροποποιηθεί με τη σειρά τροποποιήσεων 07.
 13.6. Αρχής γενομένης 48 μήνες από την ημερομηνία έναρξης της ισχύος της σειράς τροποποιήσεων 07, οι υπάρχουσες εγκρίσεις σύμφωνα με τον παρόντα κανονισμό παύουν να είναι έγκυρες, εκτός από τις περιπτώσεις τύπων οχημάτων που συμμορφώνονται με τις απαιτήσεις του παρόντος κανονισμού όπως έχει τροποποιηθεί με τη σειρά τροποποιήσεων 07.
 13.7. Από την επίσημη ημερομηνία έναρξης ισχύος της σειράς τροποποιήσεων 08, κανένα συμβαλλόμενο μέρος που εφαρμόζει τον παρόντα κανονισμό δεν θα αρνείται τη χορήγηση εγκρίσεων βάσει του παρόντος κανονισμού, όπως έχει τροποποιηθεί με τη σειρά τροποποιήσεων 08.
 13.8. Αρχής γενομένης 24 μήνες από την ημερομηνία έναρξης της ισχύος της σειράς τροποποιήσεων 08, τα συμβαλλόμενα μέρη που εφαρμόζουν τον παρόντα κανονισμό θα χορηγούν έγκριση μόνο αν πληρούνται οι απαιτήσεις του παρόντος κανονισμού, όπως έχει τροποποιηθεί με τη σειρά τροποποιήσεων 08.
 13.9. Αρχής γενομένης 36 μήνες από την ημερομηνία έναρξης ισχύος της σειράς τροποποιήσεων 08, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται να αναγνωρίσουν εγκρίσεις που δεν χορηγήθηκαν σύμφωνα με τη σειρά τροποποιήσεων 08 του παρόντος κανονισμού.
 13.10. Παρά τα σημεία 13.8 και 13.9, οι εγκρίσεις κατηγοριών οχημάτων που δεν επηρεάζονται από τη σειρά τροποποιήσεων 08 παραμένουν σε ισχύ, και τα συμβαλλόμενα μέρη που εφαρμόζουν τον παρόντα κανονισμό θα εξακολουθήσουν να τις αποδέχονται.
 13.11. Αν κατά το χρόνο προσχώρησης στον παρόντα κανονισμό δεν υπάρχουν στις εθνικές απαιτήσεις τους απαιτήσεις που απαγορεύουν τα πλευρικά καθίσματα, τα συμβαλλόμενα μέρη μπορούν να εξακολουθήσουν να επιτρέπουν την τοποθέτηση πλευρικών καθισμάτων για σκοπούς εθνικής έγκρισης και, στην περίπτωση αυτή, αυτές οι κατηγορίες λεωφορείων δεν μπορούν να λάβουν έγκριση τύπου βάσει του παρόντος κανονισμού.
 13.12. Από την επίσημη ημερομηνία έναρξης ισχύος της σειράς τροποποιήσεων 09, κανένα συμβαλλόμενο μέρος που εφαρμόζει τον παρόντα κανονισμό δεν θα αρνείται να χορηγήσει ή να αποδεχτεί εγκρίσεις τύπου βάσει του παρόντος κανονισμού, όπως έχει τροποποιηθεί με τη σειρά τροποποιήσεων 09.
 13.12.1. Από την 1η Σεπτεμβρίου του 2020, τα συμβαλλόμενα μέρη που εφαρμόζουν τον παρόντα κανονισμό δεν θα είναι υποχρεωμένα να αποδέχονται εγκρίσεις τύπου που εκδόθηκαν για πρώτη φορά σύμφωνα με τις προηγούμενες σειρές τροποποιήσεων την 1η Σεπτεμβρίου του 2020 ή μετά την ημερομηνία αυτή.
 13.12.2. Έως την 1η Σεπτεμβρίου του 2022, τα συμβαλλόμενα μέρη που εφαρμόζουν τον παρόντα κανονισμό θα αποδέχονται εγκρίσεις τύπου που εκδόθηκαν για πρώτη φορά σύμφωνα με τις προηγούμενες σειρές τροποποιήσεων πριν από την 1η Σεπτεμβρίου του 2020.
 13.12.3. Από την 1η Σεπτεμβρίου του 2022, τα συμβαλλόμενα μέρη που εφαρμόζουν τον παρόντα κανονισμό δεν θα είναι υποχρεωμένα να αποδέχονται εγκρίσεις τύπου που εκδόθηκαν σύμφωνα με τις προηγούμενες σειρές τροποποιήσεων του παρόντος κανονισμού.
 13.12.4. Παρά το σημείο 13.12.3, τα συμβαλλόμενα μέρη που εφαρμόζουν τον παρόντα κανονισμό θα εξακολουθήσουν


text:
να αποδέχονται εγκρίσεις τύπου που εκδόθηκαν σύμφωνα με τις προηγούμενες σειρές τροποποιήσεων του παρόντος κανονισμού για οχήματα που δεν επηρεάζονται από τις αλλαγές που εισήγαγε η σειρά τροποποιήσεων 09.
 13.12.5. Τα συμβαλλόμενα μέρη που εφαρμόζουν τον παρόντα κανονισμό δεν αρνούνται τη χορήγηση εγκρίσεων τύπου σύμφωνα με οποιαδήποτε προηγούμενη σειρά τροποποιήσεων του παρόντος κανονισμού ή επεκτάσεών τους.
 (1) Όπως ορίζονται στο ενοποιημένο ψήφισμα για την κατασκευή οχημάτων (R.E.3.), έγγραφο ECE/TRANS/WP.29/78/Rev. 6, σημείο 2 - http://www.unece.org/trans/main/wp29/wp29wgs/wp29gen/wp29resolutions.html
 (2) Οι διακριτικοί αριθμοί των συμβαλλομένων μερών της συμφωνίας του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3.), έγγραφο ECE/TRANS/WP.29/78/Rev. 6, παράρτημα 3 - http://www.unece.org/trans/main/wp29/wp29wgs/wp29gen/wp29resolutions.html
 (3) Τα οχήματα της κατηγορίας M2 που είναι εγκεκριμένα σύμφωνα με τον παρόντα κανονισμό ως εναλλακτική λύση προς τον κανονισμό 80 (σύμφωνα με το σημείο 1.2 του εν λόγω κανονισμού) πληρούν επίσης τις απαιτήσεις του παρόντος σημείου.
 ΠΑΡΑΡΤΗΜΑ 1
 ΚΟΙΝΟΠΟΙΗΣΗ
 [μέγιστες διαστάσεις: A4 (210 × 297 mm)]
 (1)
 Εκδόθηκε από:
 Όνομα διοικητικής αρχής:
 ...
 ...
 σχετικά με (2):
 Χορήγηση έγκρισης
 Επέκταση έγκρισης
 Απόρριψη έγκρισης
 Ανάκληση έγκρισης
 Οριστική διακοπή της παραγωγής
 τύπου οχήματος όσον αφορά την αντοχή των καθισμάτων και των αγκυρώσεών τους, στην περίπτωση καθισμάτων που είναι εφοδιασμένα ή μπορούν να εφοδιαστούν με προσκέφαλα ή καθισμάτων που δεν μπορούν να εφοδιαστούν με τέτοιες διατάξεις και χαρακτηριστικά των προσκεφάλων σύμφωνα με τον κανονισμό 17
 Έγκριση αριθ. ... Επέκταση αριθ. ...
 1. Εμπορική ονομασία ή σήμα του μηχανοκίνητου οχήματος ...
 2. Τύπος οχήματος ...
 3. Όνομα και διεύθυνση κατασκευαστή ...
 4. Εάν υπάρχει, όνομα και διεύθυνση του αντιπροσώπου του κατασκευαστή ...
 5. Περιγραφή των καθισμάτων ...
 6. Αριθμός καθισμάτων που είναι εφοδιασμένα ή μπορούν να εφοδιαστούν με προσκέφαλα, ρυθμιζόμενα ή μη ...
 7. Περιγραφή των συστημάτων ρύθμισης, μετατόπισης και ασφάλισης του καθίσματος ή των μερών του και περιγραφή του συστήματος προστασίας των επιβατών από τη μετατόπιση αποσκευών: ...
 8. Περιγραφή αγκύρωσης καθίσματος: ...
 9. Διαμήκης θέση των καθισμάτων κατά τη διάρκεια της δοκιμής: ...
 10. Τύπος διάταξης: επιβράδυνση/επιτάχυνση (2)
 11. Υποβλήθηκε προς έγκριση στις: ...
 12. Τεχνική υπηρεσία αρμόδια για τη διεξαγωγή των δοκιμών έγκρισης: ...
 13. Ημερομηνία έκδοσης της έκθεσης δοκιμών από την εν λόγω υπηρεσία: ...
 14. Αριθμός της έκθεσης δοκιμών που εκδόθηκε από την εν λόγω υπηρεσία: ...
 15. Παρατηρήσεις ...
 16. Χορήγηση/επέκταση/απόρριψη/ανάκληση έγκρισης (2)
 17. Λόγοι επέκτασης (εάν υπάρχουν) ...
 18. Θέση του σήματος έγκρισης στο όχημα ...
 19. Τόπος ...
 20. Ημερομηνία ...
 21. Υπογραφή ...
 22. Τα ακόλουθα έγγραφα, που φέρουν τον προαναφερόμενο αριθμό έγκρισης, επισυνάπτονται στην παρούσα κοινοποίηση:
 Σχήματα, διαγράμματα και σχέδια καθισμάτων, των αγκυρώσεών τους στο όχημα, των συστημάτων ρύθμισης και μετατόπισης των καθισμάτων και των μερών τους καθώς και των συστημάτων ασφάλισής τους·
 Φωτογραφίες των καθισμάτων, των αγκυρώσεών τους, των συστημάτων ρύθμισης και μετατόπισης των καθισμάτων και των μερών τους καθώς και των συστημάτων ασφάλισής τους, και του πρόσθετου συστήματος για την προστασία των επιβατών από τη μετατόπιση αποσκευών.
 Σημείωση: Στην περίπτωση καθισμάτων εφοδιασμένων με προσκέφαλα όπως ορίζεται στα σημεία 2.12.2 και 2.12.3 του παρόντος κανονισμού, το προσκέφαλο πρέπει να εμφανίζεται σε όλα τα σχέδια, διαγράμματα και φωτογραφίες.
 (1)


text:
Χαρακτηριστικός αριθμός της χώρας που χορήγησε, επέκτεινε, απέρριψε ή ανακάλεσε την έγκριση (βλέπε διατάξεις του παρόντος κανονισμού περί εγκρίσεως).
 (2) Διαγράφεται ό,τι δεν ισχύει.
 ΠΑΡΑΡΤΗΜΑ 2
 ΔΙΑΤΑΞΕΙΣ ΤΩΝ ΣΗΜΑΤΩΝ ΕΓΚΡΙΣΗΣ
 ΥΠΟΔΕΙΓΜΑ A
 (βλέπε σημεία 4.4, 4.4.1, 4.4.2 και 4.4.3 του παρόντος κανονισμού)
 Όχημα με ένα τουλάχιστον κάθισμα που είναι εφοδιασμένο ή μπορεί να εφοδιαστεί με προσκέφαλο
 a = 8 mm τουλάχιστον
 Το παραπάνω σήμα έγκρισης, όταν επικολλάται σε όχημα, δείχνει ότι ο τύπος του συγκεκριμένου οχήματος, όσον αφορά την αντοχή των καθισμάτων που είναι εφοδιασμένα ή μπορούν να εφοδιαστούν με προσκέφαλα και όσον αφορά τα χαρακτηριστικά των προσκεφάλων, έχει εγκριθεί στις Κάτω Χώρες (E 4) σύμφωνα με τον κανονισμό 17, με τον αριθμό έγκρισης 092439. Τα πρώτα δύο ψηφία του αριθμού έγκρισης δείχνουν ότι ο κανονισμός περιλάμβανε ήδη τη σειρά τροποποιήσεων 09 όταν χορηγήθηκε η έγκριση. Το παραπάνω σήμα έγκρισης δείχνει επίσης ότι ο τύπος οχήματος εγκρίθηκε σύμφωνα με τον κανονισμό 17 όσον αφορά την αντοχή τυχόν καθισμάτων του οχήματος που δεν είναι εφοδιασμένα ή δεν μπορούν να εφοδιαστούν με προσκέφαλα.
 ΥΠΟΔΕΙΓΜΑ B
 (βλέπε σημεία 4.4, 4.4.1 και 4.4.2 του παρόντος κανονισμού)
 Όχημα με καθίσματα που δεν είναι εφοδιασμένα ή δεν μπορούν να εφοδιαστούν με προσκέφαλα
 a = 8 mm τουλάχιστον
 Το παραπάνω σήμα έγκρισης, όταν επικολλάται σε όχημα, δείχνει ότι ο τύπος του συγκεκριμένου οχήματος έχει καθίσματα που δεν είναι εφοδιασμένα ή δεν μπορούν να εφοδιαστούν με προσκέφαλα, και, όσον αφορά την αντοχή των καθισμάτων και των αγκυρώσεών τους, έχει εγκριθεί στις Κάτω Χώρες (E 4) σύμφωνα με τον κανονισμό 17 με τον αριθμό έγκρισης 092439. Τα πρώτα δύο ψηφία του αριθμού έγκρισης δείχνουν ότι ο κανονισμός περιλάμβανε ήδη τη σειρά τροποποιήσεων 09 όταν χορηγήθηκε η έγκριση.
 ΥΠΟΔΕΙΓΜΑ Γ
 (βλέπε σημείο 4.5 του παρόντος κανονισμού)
 Όχημα με ένα τουλάχιστον κάθισμα που είναι εφοδιασμένο ή μπορεί να εφοδιαστεί με προσκέφαλο
 a = 8 mm τουλάχιστον
 Το παραπάνω σήμα έγκρισης, όταν επικολλάται σε όχημα, δείχνει ότι ο τύπος οχήματος έχει ένα τουλάχιστον κάθισμα που είναι εφοδιασμένο ή μπορεί να εφοδιαστεί με προσκέφαλο, και έχει εγκριθεί στις Κάτω Χώρες (E 4) σύμφωνα με τους κανονισμούς 17 και 33 (1).
 Οι αριθμοί έγκρισης δείχνουν ότι, τις ημερομηνίες χορήγησης της έγκρισης, ο κανονισμός 17 περιελάμβανε τη σειρά τροποποιήσεων 09, αλλά ο κανονισμός ΟΗΕ 33 ήταν ακόμη στην αρχική του μορφή. Το παραπάνω σήμα έγκρισης δείχνει επίσης ότι ο τύπος οχήματος εγκρίθηκε σύμφωνα με τον κανονισμό 17 όσον αφορά την αντοχή τυχόν καθισμάτων του οχήματος που δεν είναι εφοδιασμένα ή δεν μπορούν να εφοδιαστούν με προσκέφαλα.
 ΥΠΟΔΕΙΓΜΑ Δ
 (βλέπε σημείο 4.5 του παρόντος κανονισμού)
 Όχημα με καθίσματα που δεν είναι εφοδιασμένα ή δεν μπορούν να εφοδιαστούν με προσκέφαλα
 a = 8 mm τουλάχιστον
 Το παραπάνω σήμα έγκρισης, όταν επικολλάται σε όχημα, δείχνει ότι ο τύπος οχήματος έχει καθίσματα που δεν είναι εφοδιασμένα ή δεν μπορούν να εφοδιαστούν με προσκέφαλα, και έχει εγκριθεί στις Κάτω Χώρες (E 4) σύμφωνα με τους κανονισμούς 17 και 33 (1). Οι αριθμοί έγκρισης δείχνουν ότι, τις ημερομηνίες χορήγησης της έγκρισης, ο κανονισμός 17 περιλάμβανε τη σειρά τροποποιήσεων 09, αλλά ο